Korupcija je kao maligni proces\nPočetna/BIZNIS/Korupcija je kao maligni proces\nSana Life 2. decembra 2016.\tBIZNIS, KATEDRA Ostavite komentar\nNa debati o Nacrtu zakona o Agenciji za borbu protiv korupcije na Ekonomskom fakultetu u Nišu dekanica JAdranka Todorović-Đurović istakla je da je korupciju poput malignog procesa koji šteti društvenom organizmu naše zemlje.\n“Ukoliko se na vreme reaguje ovaj proces može da se zaustavi, smatram da društvo i vlada moraju da objave rat protiv korupcije što bi omogućilo bolji rad institucija. Suzbijanjem korupcije, suzbijamo i sivu ekonomiju i svima će nama biti mnogo bolje, rekla je Todorović.\nNovim nacrtom zakona o Agenciji za borbu protiv korupcije nisu u potpunosti zadovoljni članovi agencije, kako kažu, potrebno je povećanje roka za pokretanje prekršajnih postupaka sa godine na tri do pet godina kao i donošenje odredbe o tačnom vremenskom periodu u kome osobe koje obavljaju više funkcija moraju se opredele za jednu od funkcija.\nZamenik direktora Agencije za borbu protiv korupcije Vladan Joksimović rekao je da je potrebno da se dodatno unapredi akumulacija javnih funkcija.\n“Dobra stvar je što je postignut konsenzus da zakon uvodi novo pravilo o kome je često bilo reči, jedan čovek jedna funkcija, međutim, u prelaznim i završnim odredbama izostavljena je odredba koja govori o tome u kom periodu se postojeći funkcioneri koji sada obavljaju po postojećem zakonu dve ili više funkcija, treba da se opredele, koju će tu jednu funkciju zadržati u tom narednom periodu kada ovaj zakon stupi na snagu. Mislimo da je to loše, da se time ustvari funkcioneri koji potencijalno žele da obavljaju više javnih funkcija nakon stupanja na snagu ovog novog zakona, praktično satavljaju u jedan,neravnopravan položaj u odnosu na postojeće, funkcionere koji već imaju saglasnost agencije za obavljanje dve ili više javnih funkcija, rekao je Joksimović.\nPrema njegovim rečima, jedna od odredbi koja govori o akumulaciji javnih funkcija je ta da sada Agencija donosi rešenje o prestanku drugih funkcija, po sili zakona, ukoliko nije tražena saglasnost Agencije za borbu protiv korupcije.\nOn je dodao i da je pitanje zastarelosti pokretanja prekršajnih postupaka sporno jer je opšti rok zastarelosti godinu dana i trebalo bi da se produži na tri do pet godina.\nOznakedebata Ekonomski Fakultet korupcija Niš Zakon\nPrethodni Kolači i torte koji su i isuviše lepi da biste ih pojeli\nSledeći “Bad Copy” nastupa u Nišu


InfoBrcko.com - Sve NATO članice stale uz SAD: Trumpov nalog za ubistvo iranskog generala prošao bez kritika\nSve NATO članice stale uz SAD: Trumpov nalog za ubistvo iranskog generala prošao bez kritika\nSve NATO članice stale uz SAD: Trumpov nalog za ubistvo iranskog generala prošao bez kritika\tIstaknuto\nSve članice NATO-a su uz Sjedinjene Američke Države kada je riječ o Bliskom istoku nakon što je Washington izvijestio NATO o svom napadu dronom u kojem je poginuo iranski general Qassem Soleimani, rekao je danas generalni sekretar Alijanse Jens Stoltenberg.\nU izjavi nakon sastanka NATO-a o Iranu i Iraku, na kojem je SAD brifirao saveznike o napadu dronom izvedenom u petak, Stoltenberg je također, kao i nekoliko evropskih čelnika, pozvao na smirivanje napetosti.\n"Jedinstveni smo u osudi iranske potpore nizu različitih terorističkih grupa. Na današnjem sastanku, saveznici su pozvali na suzdržanost i deeskalaciju. Novi sukob ne bi bio nikome u interesu. Iran se stoga mora suzdržati od daljnjeg nasilja i provokacija", rekao je Stoltenberg, prenosi Hina.\nNijedan ambasador nije se suprotstavio dužnosnicima State Departmenta i američkog ministarstva odbrane, koji su ih brifirali putem video konferencije, u vezi tog napada.\nNije se raspravljalo o njemu niti se kritizirao Trumpov popis meta, koji uključuje i lokacije od kulturnog značenja, ako Iran odgovori napadima na Amerikance ili američku imovinu, kazali su.\nSastanak je bio najvećim dijelom fokusiran na odluku NATO-a da suspendira svoju misiju obuke u Iraku, nakon što je irački parlament zatražio od stranih jedinice da napuste zemlju.


Desetine uhapšene u sukobu policije i demonstranata protiv ograničenja - Najnovije Vijesti\nPolicajci su krenuli da rastjeraju demonstrante koji kampuju ispred novozelandskog parlamenta u znak solidarnosti sa kanadskim kamiondžijama.\nNovozelandska policija razbila je u četvrtak demonstracije ispred parlamenta u Wellingtonu, uhapsivši više od 50 ljudi nakon što je nasilno rastjerala demonstracije protiv ograničenja Covid-19.\nNeposredno prije nego što je izbila tuča, policija je zaprijetila gomili od oko 150 demonstranata hapšenjem ako odbiju da dobrovoljno napuste to područje. Oni koji su se oglušili o naredbu su naknadno privedeni od strane organa reda.\nMogli su se vidjeti demonstranti kako uzvikuju „ovo nije demokratija“ i „sram vas bilo“ dok su policajci ulazili da raščiste teren.\nNa snimcima se vidi kako policajci ruše šatore koje su podigli demonstranti i tuku se sa demonstrantima koji nisu voljni da se sami raziđu.\n„Policija nastavlja da apeluje na demonstrante da mirno napuste prostore parlamenta, pošto je to područje zatvoreno za javnost“, saopštila je policija Novog Zelanda u četvrtak.\n„Nastavljamo da priznajemo pravo ljudi na protest, ali će se oni koji se ponašaju protivpravno suočiti sa hapšenjem“, navodi se u saopštenju.\nPolicija Novog Zelanda je do 11:30 ujutru tvrdila da je uhapsila više od 50 demonstranata pod optužbama kao što su ometanje posjeda i ometanje boravka na teritoriji parlamenta nakon što je dekretom zatvorila oblast za javnost.\n„Velingtonci imaju pravo da žive svoje živote i da se bave svojim poslom bez miješanja u tekuće nezakonite aktivnosti“, objavila je policija, upozoravajući da će „dodatni resursi“ biti „raspoređeni iz cijele zemlje“ za suzbijanje demonstracija ako se nastave .\nDemonstranti su u utorak počeli da blokiraju ulice oko novozelandskog parlamenta u znak solidarnosti sa kamiondžijama i njihovim pristalicama u Otavi, u Kanadi, koji trenutno protestuju protiv ograničenja i naredbi Covid-19 ispred kanadskog parlamenta, kao i na američko-kanadskoj granici.\nDemonstranti na Novom Zelandu takođe se protive ograničenjima Covid-19 u svojoj zemlji, koja uključuju obaveznu vakcinaciju za određene profesije, uključujući zdravstvo, obrazovanje, hitne službe i odbranu.\nLjudi, palo mi nešta na pamet, jel neko može zamislit Tita, da bi nosio ovu brnjicu koju danas nose političari, i svi ostali koji nose?1 Samo pitam :)))\nSamo otpor će nas spasiti.\n…uzvikuju „ovo nije demokratija“… Da neko ovo uzvikne u BiH svi bi ga tupo gledali i rekli bi mu “dobro juto kolumbo, otkrio si toplu vodu u bojleru”. Ovde svi znaju da smo pod okupacijom stranih sila koje same sebe nazivaju Medjunarodna Zajednica, a narod ih zove NATO i IV… Pročitaj više »\novi jos ne shvacaju da je vrijeme da se uzmu vile i sjekire u ruke\nVelika greška – zaboravili su parkirati kamione, koje ovi ne mogu odnijeti na drugo mjesto.\nForza NZ, Support\nNA SILU TREBA ODGOVORIT SILOM.KAD PROSVJEDNICI POČNU PRIVODIT I KAŽNJAVAT POLICIJU TAD ĆE PRESTAT OVA ORTODOKSNA LAŽ\nSamo drzave sotonistickog Commonwealtha i EU sprovode apartheid\nNabaviti vozilo koje vozi fekalije usmjeriti ga u pravcu policije i ukljuciti pumpu .Nije pocinjen\nnikakav napad oruzjem ali usrani polcajci ce se sigurno povuci.\nMogu se tusirati sa svojim vodenim topovima do mile volje.


Ovo značajno povećanje sredstava omogućiće nesmetano funkcionisanje javnih tužilaštava do kraja godine, uključujući i mogućnost proširenja sistematizacije broja nosilaca javnotužilačke funkcije u javnim tužilaštvima u kojima je to neophodno, a posebno imajući u vidu osnovna javna tužilaštva iz kojih su zamenici javnih tužilaca upućeni u posebna odeljenja viših javnih tužilaštava. U vezi sa navedenim upućen je zahtev Ministarstvu pravde za izmenu Odluke o broju zamenika javnih tužilaca ("Sl. glasnik RS", br. 106/2013, 94/2015, 114/2015, 80/2016 i 39/2018), a nakon dobijanja saglasnosti, Državno veće tužilaca će do kraja godine raspisati novi oglas za izbor zamenika javnih tužilaca po proširenoj sistematizaciji.\nUjedno DVT obaveštava da je u toku mandata aktuelnog saziva Državnog veća tužilaca, počev od 06. aprila 2016. godine do danas, ukupno izabrano 120 zamenika javnih tužilaca (od čega 95 u osnovnim javnim tužilaštvima, 19 u višim, 1 u TRZ, 2 u TOK i 3 u RJT). Takođe, u toku su konkursi za izbor još 61 zamenika javnih tužilaca (od čega 39 u osnovnim javnim tužilaštvima, 13 u višim, 4 u apelacionim i 5 u TRZ). Izvršeno je i proširenje postojeće sistematizacije broja nosilaca javnotužilačke funkcije za ukupno 19 mesta, a aktuelni predlog za dodatno proširenje se odnosi na novih 17 mesta.\nIzvor: Vebsajt Državnog veća tužilaca, 07.08.2018.


14-08-2020 08:16 Srbija Društvo Video\nDa Srbi loše žive na Kosmetu pod albanskom okupacijom to je mnogima poznato i jasno, ali da ništa nije bolji položaj običnih Albanaca o tome se ne izveštava nigde pa ni u Srbiji.\nSpomenik Klintonu u Prištini (Foto: Jutjub)\nPrema izjavi prosečnog Albanca sa Kosova i Metohije, koja je data za RTS, na Kosmetu mnogi Albanci još žale za srpskom državom, sećaju se kada su bili zaposleni u vreme režima Slobodana Miloševića i besni su na sadašnje svoje političare.\nStotine hiljada Albanaca je bukvalno pobeglo sa Kosova jer u njemu nema ničeg od čega bi se živelo osim kriminala a običan svet tim neće da se bavi.\n- Milošević je bio bolji, garantujem ti životom – rekao je Albanac na videu koji je nastao još 2015. godine. Video je kasnije uklonjen sa društvenih mreža ali ponovo ga je objavio sajt “webtribune”\nAlbanac sa Kosmeta žali za Miloševićem pic.twitter.com/qkYWkQW3Ml\n— Dnevne Novine Pravda (@NovinePravda) August 14, 2020


Put „Amazona” od garaže do kluba „bilion dolara”\nOštri tvitovi Donalda Trampa rušili su s vremena na vreme vrednost akcija kompanije „Amazon”, ali to je bio samo privremeni pad. Vrtoglavi rast se nastavio i nekada mala firma za prodaju knjiga, osnovana u garaži u Sijetlu pre 24 godine, ušla je u ekskluzivni klub kompanija koje vrede više od bilion (ili hiljadu milijardi) dolara. U njemu je samo još „Epl”, koji je tu nekad nezamislivu granicu prešao u avgustu. I jedan i drugi sada vrede više nego što je ukupan bruto društveni proizvod Turske ili Švajcarske. Bogatstvo osnivača i direktor Džefa Bejzosa uvećalo se na 167 milijardi dolara, skoro koliko zajedno imaju Bil Gejts i Voren Bafet, do prošle godine neprikosnoveni dvojac na globalnim listama najbogatijih ljudi na planeti. Kada je „Amazon” 1997. izašao na berzu, jedna akcija vredela\n02.08.2018 u 18:39\n„Epl” najvrednija kompanija na svetu – vredi hiljadu milijardi dolara\nSAN FRANCISKO - Tehnološki gigant Epl, čijim se akcijama trguje na berzi, postao je danas prva kompanija na svetu čija je tržišna kapitalizacija dostigla 1.000 milijardi dolara. Akcije tehnološke kompanije su danas skočile za 2,7 odsto na istorijski maksimum od 207,05 dolara, prenosi agencija AP. Britanska agencija Rojters javlja da su sa današnjim skokom, akcije Epla na dobitku od oko 9,0 odsto od utorka, kada je kompanija objavila bolje kvartalne poslovne rezultate od očekivanih i najavila otkup svojih akcija u vrednosti od 20 milijardi dolara. Današnji vrhunac je bio praktično nezamisliv 1997. godine kada se kompanija nalazila na ivici bankrota, a njenim akcijama se tada trgovalo po ceni manjoj od jednog dolara. Kompanija je osnovana 1976. godine. (Tanjug)\n17.04.2018 u 10:10\nNajezda nemačkih privrednika u Srbiju\nVinfrid Krečman, premijer nemačke pokrajine Baden-Virtemberga rekao je juče u Beogradu da su, iako Srbija „zaslužuje poštovanje” za ono što je do sada postigla, još uvek neophodne reforme u oblasti vladavine prava i pravne sigurnosti, da bi nemačke kompanije, a posebno mala i srednja preduzeća, mogle da posluju u Srbiji. „Važno je da mala i srednja preduzeća imaju dobre poslove zato što su upravo ona kičma naše privrede, ona ostvaruju 75 odsto naše ekonomske snage”, rekao je Krečman na konferenciji s predsednikom Srbije Aleksandrom Vučićem. On je naveo da je saradnja Srbije i Baden-Virtemberga dobra, i kao primer naveo mešovitu komisiju Baden-Virtemberga i Srbije u okviru Evropske strategije za dunavski region. Krečman je rekao da je u Srbiji kako bi pomogao u procesu pridruživanja EU.


Manifestacije | Jahorina Film Festival (BiH)\nJahorina Film Festival (BiH)\nŠesto priznanje filmu "Srbija - jedno putovanje - bezbroj doživljaja"\nInternacionalni festival turističkog i ekološkog filma JAHORINA FILM FESTIVAL 2014, održan je u Sarajevu i na Palama od 01. do 04. oktobra ove godine, pod visokim pokroviteljstvom Saveta ministara Bosne i Hercegovine.\nPromotivni film Turističke organizacije Srbije (TOS) "Srbija - jedno putovanje - bezbroj doživljaja" osvojio je nagradu ZLATNI JAVOR za najbolji promotivni film Jahorina Film Festivala.\nPriznanje je dobijeno u konkurenciji preko 100 filmova iz 20 zemalja u kategoriji "Turistički film", po odluci međunarodnog žirija sastavljenog od poznatih stručnjaka iz oblasti filmske industrije i turizma.\nFilm "Srbija - jedno putovanje - bezbroj doživljaja" je u maju ove godine osvojio specijalnu nagradu na festivalu "FilmAT" u Varšavi, u konkurenciji filmova iz celog sveta u kategoriji turističkog filma; u aprilu na festivalu „ON THE EAST COAST OF EUROPE" u Velikom Tarnovu u Bugarskoj, osvojio nagradu žirija u kategoriji „Istorija i kultura"; takođe u aprilu na grčkom ostrvu Amorgos u okviru V međunarodnog festivala kratkog turističkog filma osvojio specijalnu nagradu žirija u konkurenciji 53 filma iz 25 zemalja; dok je septembra meseca u Velikom Gradištu na festivalu turističkog i ekološkog filma „SILAFEST" osvojio dve nagrade - ZLATNI PINCUM za najbolji srpski turistički film i ZLATNI TALAS za najbolji turistički film festivala u konkurenciji 80 pristiglih radova.


Direktor Instagrama otkrio "tajnu" feed-a - Istok\nSve je do algoritma i raznih signala i procesa, od kojih svaki ima različitu ulogu, objašnjava Adam Moseri, izvršni direktor Instagrama.\nSofisticirani sistem brine o čitavom procesu feed-a, objašnjava Moseri, pošto je Instagram dobio veliki broj poruka od korisnika koji se bune da njihove objave ne izlaze ljudima koji ih prate, prenosi b92.\n“Instagram posjeduje različte signale, procese i algoritme i svaki ima posebnu ulogu. Oni imaju posebnu ulogu pri odlučivanju šta će korisnici vidjeti na početnoj strani. Najvažniji signal je informacija o određenoj objavi, a to je domet, popularnost i broj lajkova. Važne su i informacije sadržaju. Bitno je kada je objavljen, da li je slika ili video, da li više slika ili koliko video traje, da li je povezan sa određenom lokacijom… Bitno je i ko objavljuje sadržaj. Da li ste često lajkovali i imali interakcije sa onim koji objavljuje sadržaj i tada se gleda istorija aktivnosti. Algoritam će na osnovu svega toga pokušati da predvidi koje će vam objave biti najzanimljivije”, stoji u blogu Moserija.\nNikola Tesla je poznat kao jedan od najbrilijantnijih umova i jedan od najvećih pronalazača u Srbiji i u svetu. Njegovi pronalasci poput Teslinog transformatora, obrtnog ... Read More\nMuškarac sa spasiocima tražio sam sebe\nPedesetogodišnji muškarac iz Turske našao se u bizarnoj situaciji da traži sam sebe nakon što su njegov nestanak prijavili prijatelji. Turski državljanin Beyhan Mutlu je ... Read More\nVrlo rijetka originalna kabrio verzija Yuga s traka je sišla 500 puta, a samo 75 primjeraka je izrađeno za tržište SAD Nedvojbeno, Yugo je uz ... Read More\nNEWER POSTIstočno Sarajevo: Obilježeno 29 godina od osnivanja 8. odreda specijalne policije\nOLDER POSTZdenko Kolar priprema prvi solo album


Šarović: Vučić bezbroj puta prekršio zakon jer nije prijavljivao poklone – Krstarica\nBeta 17. oktobra 2021. 13:55\nPredsednik pokreta Ljubav, vera, nada Nemanja Šarović optužio je danas predsednika Srbije Aleksandra Vučića da je „bezbroj puta“ prekršio zakon jer kako je rekao, nije prijavljivao skupocene poklone koje je dobijao kao javni funkcioner.\nŠarović je kazao da je Vučić u izveštaju za 2020. godinu prijavio poklone u vrednosti od 2,8 miliona dinara a 2013. poklone čija je vrednost iznosila 1.200 dinara.\n„Jasno je da on nikako nije mogao zadržati poklone jer u skladu sa zakonom, svi pokloni koje dobiju javni funkcinoeri postaju automatski državno vlasništvo. Samo u izuzetnim slučajevima javni funkcioner može zadržati poklon čija vrednost ne prelazi 10 odsto prosečne plate u Srbiji“, kazao je Šarović novinarima ispred Predsedništva Srbije u Beogradu.\nNaveo je da je kao premijer Srbije, Vučić 2016. dobio na poklon flašu skupocenog vina od tadašnjeg zvaničnog kandidata Republikanske stranke za predsednika SAD Donalda Trampa.\n„Tokom 2016. godine Ivica Dačić je boravio u SAD gde je od Trampa na poklon dobio za sebe i Aleksandra Vučića flaše veoma skupocenog vina Petrus Pomerol iz 1966. godine. To je arhivsko vino koje se može kupiti samo u specijalizovanim prodavnicama i preko nekoliko sajtova, na kojima je prosečna cena za flašu oko 980.000 dinara“, rekao je Šarović.\nDodao je da ni Vučić ni Dačić nisu prijavili te poklone u izveštajima Agenciji za borbu protiv korupcije.\n„To nije usamljen slučaj. Vučić je sistematski krao vina koje je dobio i od Vladimira Putina prilikom posete Sočiju i od francuskog predsednika Emanuela Makrona, takodje skupo vino koje košta više hiljada evra. Hvalio se kako je u Jelisejskoj palati pino vino Armanjak koje košta oko 8.000 evra. To pokazuje da Vučić nije skromni asketa kako pokušava da se predstavi u javnosti već da je čovek koji uživa u izuzetno skupim stvarima i ne živi kao većina gradjana Srbije“, naveo je Šarović.\nOcenio je da je Vučić „nedostojan“ da obavlja funkciju predsednika Srbije jer je „ukrao veliki broj poklona koji su postali državna imovina“ i pozvao Agenciju za sprečavanje korupcije da se „probudi iz zimskog sna“ i pokrene postupak protiv Vučića „u skladu sa zakonom“.\nKomentarišući današnje lokalne izbore na Kosovu i Metohiji, Šarović je apelovao na Srbe da ne podležu pritiscima iz Beograda i ne glasaju na kako je rekao, protivustavnim izborima.\n„To bi bilo davanje legitimiteta šiptarskim izborima i izigravanje multietničke tolerancije i to samo nekoliko dana pošto je specijalna šiptarska policija pucala na goloruke Srbe, gde je jedan čovek samo pukom srećom preživeo a žena od 71 godinu umrla od posledica šok bombi koje su bacili u njeno dvorište. Zato je poziv Srbima da glasaju poziv da i dalje učestvuju u farsi i grade lažnu državu Kosovo“, kazao je Šarović.\nOcenio je da je neophodno prekinuti pregovore pod okriljem Brisela, poništiti efekte do sada zaključenih sporazuma i vratiti se Rezoluciji 1244 Saveta bezbednosti UN i Ustavu Srbije.


Besplatna pravna pomoć | ZAVRŠENA OSMA OBUKA PRIPRAVNIKA\nZAVRŠENA OSMA OBUKA PRIPRAVNIKA\nOsma obuka advokatskih pripravnika angažovanih na projektu besplatne pravne pomoći održana je 14-17. novembra 2017. godine u Beogradu.\nPored tema koje su ntenzivno obrađivane i na predhodnim obukama, kao što su međunarodno javno pravo i njegova primena na sudovima i kvazi-sudskim institucijama na Kosovu i Metohiji, pripravnici su prošli i obuku za korišćenje baze podataka napravljene za potrebe projekta.\nZa pripavnike je i ovaj mesec organizovana obuka iz engleskog jezika sa akcentom na pravnu terminologiju, a vežbe simulacija parničnog i krivičnog postupka, koje su vodili stariji i mlađi pravni savetnici projekta, doprinele su boljem sagledavanju celokupnog postupka pred sudom. Stavljajući se u uloge zastupnika, sudija i tuženih, pripravnici su dobili preciznije uvide u pojedinačne uloge i bolje razumeli zadatke svakog učesnika postupka.\nObuka pripravnika, koja je sastavni deo programa projekta „Zaštita i unapređenje imovinskih prava interno raseljenih lica, izbeglica i povratnika na osnovu sporazuma o readmisiji“, nastaviće se u julu ove godine, gde će se dalje obrađivati primena međunarodnih strandarda u oblasti osnovnih ljudskih prava pred sudovima i ostalim institucijama na Kosovu i Metohiji.


Aktivne zajednice - Trag fondacija\nTrag fondacija više od 20 godina sprovodi program Aktivne zajednice, u okviru kojeg je do danas podržano 688 inicijativa neformalnih grupa i udruženja u više od 200 zajednica širom Srbije. Program od samog početka prati potrebe udruženih građana i građanki, i novčano i na druge načine ih podržava da realizuju svoje ideje koje doprinose razvoju i boljitku njihovih zajednica. Projekti koje podržavamo nisu tematski ograničeni i plod su ideja, energije, rada i posvećenosti ljudi koji učestvuju u njima.\n● nemaju pristup značajnim fondovima drugih donatora ili nisu direktno povezane sa međunarodnim agencijama i fondovima i\nTrag fondacija veruje da zajednica nije skup pojedinaca, već da nju prvenstveno čine interakcije koje pojedinci ostvaruju zarad postizanja zajedničkih ciljeva, a koje su zasnovane na vrednostima solidarnosti, uvažavanja različitosti, ravnopravnosti i odgovornosti. Verujemo u potencijal i moć aktivnih i udruženih građana i građanki da utiču na promene u svojim zajednicama, bilo da ih vezuje određen fizički prostor (geografska teritorija), onlajn prostor ili zajednički interes ili potreba. Stoga, zajednice mogu biti lokalne, zajednice etničkih manjina, pripadnika različitih marginalizovanih grupa, LGBT+, onlajn zajednice i slično.\nKako konkurisati za program Aktivne zajednice:\n– Informacije o programu i uslovi konkursa\n– Formular za koncept ideje\nPredstavite nam vašu ideju popunjavanjem Formulara za koncept ideje, koji ćete nam poslati elektronski, na adresu: prijave@tragfondacija.org. Prijave možete poslati najkasnije do 19. decembra u ponoć.\nPozivamo vas da se pre prijave konsultujete sa timom za donacije Trag fondacije u vezi sa idejom koju želite da prijavite. Možete nas kontaktirati putem mejla marta@tragfondacija.org, telefona 066 222 407 ili zakazati onlajn sastanak najkasnije do ponedeljka, 13. decembra.\nTokom procesa selekcije, projektni predlozi za program Aktivne zajednice se razmatraju na sledećim nivoima:\n1. Kancelarija Traga\n2. Odbor aktivista\n3. Odbor za donacije\nTrajnu podršku programu daju Balkanski fond za demokratiju (BTD) i Fond braće Rokfeler.\n* Najčešće postavljana pitanja


Španski Navitacum potpisao sporazum sa PKS o solarnim elektranama\nŠpanski Navitacum potpisao sporazum sa PKS o ulaganju u solarne elektrane\nPotpisivanje sporazuma (PKS)\nPrivredna komora Srbije i španska kompanija Navitacum potpisali su Sporazum o saradnji na istraživanju solarnih kapaciteta Srbije.\nŠpanska kompanija Navitacum angažovaće se na pripremi projekata iz oblasti obnovljivih izvora energije, naročito solarnih parkova, snage veće od 50 MW, i dovođenju investitora u oblasti korišćenja obnovljive energije u Srbiji, a za ulaganja su već zainteresovane velike kompanije iz Španije, Švajcarske i EU, istaknuto je prilikom potpisivanja sporazuma o saradnji u PKS.\nSporazum su, kako je saopštila PKS, potpisali Igor Popović, direktor Sektora udruženja privrede PKS i Francisco Gonzalez, direktor firme Navitacum.\nGonzales je ukazao da postoji interes velikih kompanija iz Španije i drugih država EU, kao i Švajcarske, da investiraju u solarne elektrane u Srbiji.\nBiće izrađena studija o proizvodnim kapacitetima i stepenu zastupljenosti svih vidova OIE na teritoriji Srbije\nU saradnji sa resornim institucijama biće izrađena studija o proizvodnim kapacitetima i stepenu zastupljenosti svih vidova obnovljivih izvora energije na teritoriji Srbije, posebno energije Sunca, a PKS će pomoći savetodavno i kontaktima, najavio je Popović.\nŠpanska kompanija nije zainteresovana za subvencije države, već će predložiti drugačije modele privlačenja investitora\nŠpanska kompanija nije zainteresovana za subvencije države, već će predložiti drugačije modele privlačenja investitora za projekte u oblasti izgradnje postrojenja i proizvodnje električne energije iz obnovljivih izvora u našoj zemlji, navela je PKS.\nSrbija ima značajno veći broj časova sunčevog zračenja dnevno nego većina evropskih zemalja\nPrema informacijama Međunarodne agencije za obnovljivu energiju (IRENA), Srbija ima značajno veći broj časova sunčevog zračenja dnevno nego većina evropskih zemalja, a najbolji uslovi vladaju u jugoistočnom delu naše zemlje, što je čini primamljivom destinacijom za velike globalne investitore u ovoj oblasti, navela je PKS.\nKorišćenjem energije Sunca za proizvodnju toplotne i električne energije, kako je rečeno, smanjuje se potreba za korišćenjem konvencionalnih izvora energije na bazi fosilnih goriva, čime bi Srbija mogla značajno da smanjuje svoju godišnju emisiju ugljen dioksida.\nTagovi: PKS, solarna elektrana\nPočetna » Vesti » OIE » Španski Navitacum potpisao sporazum sa PKS o ulaganju u solarne elektrane


likovna radionica : strana 2 : Južne vesti\nLikovna radionica za prokupačke đake\n13:35, 10. 10. 2014.\nDvadesetak prokupačkih osnovaca i srednjoškolaca učestvovalo je na trodnevnoj likovnoj obuci koju je u prokupačkoj Osnovnoj školi "Ratko Pavlović Ćićko“ vodio slikar i nastavnik likovnog Nebojša Stanković.\nRadionica i izložba slikovnica tokom "Dečje nedelje"\n12:06, 5. 10. 2014.\nPovodom Dečje nedelje, u Odeljenju knjige za decu Narodne biblioteke „Stevan Sremac“ od 6. oktobra biće održani izložba knjiga i slikovnica i radionica za decu „Srce za moje anđele“.\nRadionice u Dečijem centru i tokom leta\n12:58, 25. 6. 2014.\nLikovna i muzička su samo neke od radionica u kojima deca mogu učestvovati tokom jula i avgusta u niškom Dečijem centru u Čairu.\nPredškolci stvaraju skulpture iz morskog sveta\n09:20, 9. 5. 2014.\nDeca iz 12 vrtića će naredne nedelje, od 12. do 16. maja, svakog dana tokom "Zdrave Tvrđave" na radionicama na Letnjoj pozornici kroz igru učiti o životinjskom svetu.\nMališani crtali "dobra strašila"\n10:07, 9. 10. 2013.\nDa dečji strah može da se prevaziđe kroz igru pokazali su đaci III razreda OŠ "Ratko Vukićević" i I razreda OŠ "Dositej Obradović" na radionici u Odeljenju knjige za decu organizovanoj povodom Dečje nedelje.\nRadionice u Dečjem centru i preko leta\n10:33, 30. 7. 2013.\nDečji centar u Čairu organizuje radionice i tokom leta, tako da roditelji decu mlađu od 6 godina mogu da odvedu u letnju igraonicu, a stariju - na likovnu radionicu ili časove rok gitare.\nĐaci iz Doljevca u poseti Narodnoj biblioteci\n10:07, 27. 2. 2013.\nUčenici OŠ “Vuk Karadžić” iz Doljevca su, na Odeljenju knjige za decu biblioteke “Stevan Sremac” u Nišu, učestvovali u kreativnoj radionici o caru Konstantinu i Ćirilu i Metodiju.\nBesplatne radionice u Dečjem centru\n10:31, 9. 1. 2013.\nU toku su besplatne kreativne radionice za školarce koje Dečji centar u Čairu organizuje svakog dana od 14 sati tokom zimskog raspusta.\nRadionice origamija za decu\n09:29, 4. 1. 2013.\nU subotu od 10:30h Narodna biblioteka u Nišu organizuje kreativnu radionicu na kojoj će deca učiti da prave figure i ukrase od papira.\nPravljenje kućica za ptice u biblioteci\n13:01, 20. 12. 2012.\nU subotu u 12h Narodna biblioteka u Nišu organizuje za decu radionicu pravljenja kućica za ptice.\nDeca pravila lutke iz zavičaja\n12:49, 5. 11. 2012.\nU Narodnoj biblioteci u Nišu, tokom vikenda, deca su pravila lutke u srpskim narodnim nošnjama.\nPorodično druženje u biblioteci\n15:09, 2. 11. 2012.\nU Narodnoj biblioteci "Stevan Sremac" u Nišu, u subotu od 10:30h biće organizovane zanimljive aktivnosti posvećene zavičajnom folkloru za decu, tinejdžere i roditelje.\nKreativna radionica u biblioteci\n11:38, 19. 10. 2012.\nU niškoj Narodnoj biblioteci 27. oktobra biće održana radionica na kojoj će deca sa svojim roditeljima praviti lutke.\nDeca crtala junake iz bajki\n09:47, 4. 10. 2012.\nU niškoj Narodnoj biblioteci održana je radionica za decu na kojoj su učili i crtali zmajeve, vile i čarobnjake.\nDeca pravila mitske junake\n09:32, 22. 8. 2012.\nU Narodnoj biblioteci održana je radionica na kojoj su deca od plastelina pravila junake iz bajki, basni, crtanih filmova i učila o mitologiji.\nCrtež za Ginisa\n10:32, 21. 8. 2012.\nOd 22. do 24. avgusta u Narodnoj biblioteci u Nišu biće održana likovna radionica na kojoj će deca pokušati da nacrtaju najduži crtež na svetu.\nKreativna radionica posvećena detinjstvu\n12:00, 20. 8. 2012.\nU Narodnoj biblioteci u Nišu tokom vikenda održana je likovna radionica na kojoj su deca i mladi crtali i razgovarali o tome gde provode svoje detinjstvo.\nJoš jedna radionica u niškoj biblioteci\n10:03, 17. 8. 2012.\nLiterarno-likovna radionica "Tamo gde stanuje moje detinjstvo" biće održana u Narodnoj biblioteci "Stevan Sremac" u subotu sa početkom od 11:30h.\nKrov za Likovnu radionicu u Vranju\n15:30, 27. 7. 2012.\nPosle velike akcije simbolično nazvane “Ako padne kiša, imamo vodene bojice” koju su pokrenuli voditelji i polaznici Likovne radionice u Vranju, prikupljena su sredstva za sanaciju krova koji godinama prokišnjava.\n16:31, 28. 1. 2022.\nNova najava za godinama zatvoreni lokalitet Medijana, kažu biće otvoren na proleće\n15:58, 28. 1. 2022.\nDirektor "Komunalca" iz Lebana nakon hapšenja zbog pronevere preko 6 miliona dinara pušten da se brani sa slobode\n15:33, 28. 1. 2022.\nSindikat prosvetara traži preispitivanje odluke o nastavi, kažu u školama na jugu stanje alarmantno\n15:32, 28. 1. 2022.\nNajviše priznanje Grada Vranja ove godine i za epidemiologa Branislava Tiodorovića


Filmski.rs :: Filmski manijak :: Kletva 'Mračnog viteza'\nVest o pucnjavi u bioskopu samo je još jedna u nizu neobičnih nesreća koja kao da je izašla iz filmskog serijala o Batmanu. Kako za sada izgleda, pucnjava bez motiva u jednom bioskopu u Denveru previše podseća na glavne negativce Nolanovog Batmana. Oni su anarhisti, negativci koji žele da razruše postojeće društvo kroz nasilje i destrukciju.\nNaravno određeni mediji i pojedinci će kriviti filmski serijal za takvo ponašanje što je više nego idiotski, ali sa druge strane ono ukazuje na problem savremenog društva i nagomilano nezadovoljstvo i frustraciju malog čoveka koje se, eto u ovom slučaju, ispoljila sa serijalom o Batmanu koji na sličan način pokušava da ispriča svoju filmsku priču. Fikcija koja oponaša realnost odnosno realnost koja postaje previše bliska fikciji jer, pobogu, mi nemamo Batmana…\nJedan od najpoznatijih primera je Poltergeist, Stevena Spielberga. Glumica Dominique Dunne je ubijena od bivšeg partnera iste godine kada se premijerno pojavio film, a njena filmska sestra Heather O Rourke je umrla iznenada u 13.godini nakon kratke bolesti.


Fabrika ležajeva kompanije SKF u Ahmedabadu, u Indiji dobila LEED Zlatni sertifikat\nGeteborg, 27. mart 2013: Kompanija SKF objavila je da je novoj fabrici u Ahmedabadu, u Indiji dodeljen priželjkivani LEED (Vodeći dizajn za energiju i ekologiju) zlatni sertifikat od strane IGBC (Indijski savet za zelenu gradnju). Sa ovim sertifikatom, fabrika u Ahmedabadu postala je prva fabrika za proizvodnju ležajeva u Indiji koja je sertifikovana LEED setrtifikatom i treća fabrika kompanije SKF u svetu koja je dobila LEED sertifikat.\nTom Džonston, Predsednik i Generalni direktor je izjavio, „Kompanija SKF donela je odluku pre nekoliko godina da naša nova postrojenja treba da budu izgrađena u skladu sa LEED standardom. Presrećan sam što je Ahmedabad stekao zlatni status, što osigurava da postižemo veoma veliki ekološki uticaj – smanjujući lokalne i globalne ekološke uticaje na najviši mogući način. Ovo je važan korak za nas i za postizanje naših agresivnih novih ciljeva vezanih za klimu, koje smo pokrenuli prošle godine. Težimo ka tome da smanjimo naš uticaj na životnu sredinu preko lanca kompletnih, vrednosti od sirovina koje biramo do načina na koji vodimo naše poslovanje u cilju razvijanja rešenja za klijente u okviru SKF BeyondZero portfolija.”\n„Važno je da se poslovni rast odvija bez ugrožavanja održivosti u budućnosti. SKF Indija je posvećena održivom rastu i ovo se oslikava preko svega što radimo. Uz ovaj sertifikat, fabrika Ahmedabad započinje novu stranicu u putu ka održivosti za SKF Indija," izjavio je Šišir Jošipura, Direktor i rukovodilac na nivou zemlje, SKF u Indiji.\n- Energetska efikasnost Fabrika ima za 23% bolju energetsku efikasnost u poređenju sa normalnim građevinskim standardima\n- Smanjenje potrošnje vode: Koristi 30% manje vode u poređenju sa standardima za normalne zgrade.\n- Sjajan kvalitet unutrašnjeg vazduha.\n- Nizak ukupni lokalni i globalni ekološki uticaj.


Evropski komesar: Turci rade svoj deo posla izvrsno - Sputnjik Srbija\n02:43 04 Jul 2020\nEvropski komesar: Turci rade svoj deo posla izvrsno\n00:39 22.03.2017 Preuzmite kraći link\nKomesar za migracije Evropske unije Dimitris Avramopulos rekao je da je dogovor između EU i Turske i „dalje u punoj snazi“, uprkos tome što je Ankara nedavno uputila pretnje da će prekinuti da poštuje klauzule ugovora.\nAnkara i Brisel su pre godinu dana potpisali ugovor koji je znatno smanjio priliv migranata iz Turske prema Evropi putem opasnog prolaza na Egejskom moru.\nTurska preti Evropi: Slaćemo vam 15.000 izbeglica mesečno!\n„Nemamo nikakvih indicija da će dogovor prestati da funkcioniše“, rekao je Avramopulos novinarima u Varšavi, dodavši da Turci rade svoj deo posla izvrsno i da su rezultati veoma pozitivni.\nNjegovi komentari, koje je izneo na zajedničkoj konferenciji za štampu sa direktorom „Fronteksa“, agencije EU za granice, dolaze uoči saopštenja Turske da bi mogla da pošalje 15.000 izbeglica mesečno na teritoriju EU.\nNezadovoljstvo Turske i pretnje koje je iznela rezultat su svađe sa Holandijom i Nemačkom, koje nisu dozvolile održavanje mitinga podrške turskom predsedniku Redžepu Tajipu Erdoganu povodom aprilskog referenduma u Turskoj.\nNa referendumu se odlučuje o proširenju predsedničkih ovlašćenja, a turske vlasti pokušavaju da pridobiju podršku dijaspore.


Strašna nesreća koja je večno spojila Srbe i Jermene (video) - Sputnjik Srbija\n00:42 18 April 2021\nStrašna nesreća koja je večno spojila Srbe i Jermene (video)\n© Sputnik / Mangasarяn\n12:05 07.12.2018 (osveženo 11:19 03.09.2019) Preuzmite kraći link\nJedan od najrazornijih zemljotresa u istoriji čovečanstva, u kojem je stradalo 25.000 ljudi, pogodio je Sovjetsku republiku Jermeniju pre 30 godina. Pet dana posle zemljotresa, u Jermeniji je stradala posada jugoslovenskog aviona koja je trebalo da isporuči humanitarnu pomoć. Jermeni i danas održavaju sećanje na srpske humanitarce.\nJedna od najvećih katastrofa koja je zadesila Jermeniju desila se pre 30 godina. U razornom zemljotresu 7. decembra 1988. godine u Spitaku i Lenjinakanu (današnji Gjumri), gradovima na severu tadašnje Sovjetske Republike Jermenije, stradalo je 25.000 ljudi, oko 140.000 postali su invalidi, a pola miliona ih je ostalo bez krova nad glavom.\nPo računici naučnika, za vreme zemljotresa oslobođena je energija jednaka eksploziji deset atomskih bombi koje su bačene na Hirošimu.\nSrbi i Jermeni — od Svetog Save do Emira Kusturice\nPočasni konzul Srbije u Jermeniji Babken Simonjan kaže za Sputnjik da je u to vreme, kao književnik i prevodilac, bio član sovjetske delegacije koja je iz Moskve krenula 5. decembra za Beograd, a na dan zemljotresa, 7. decembra, stigla je u glavni grad Jugoslavije.\n„Ništa nismo znali. Posle su mi prilazili ljudi i govorili: ’Gospodine Simonjan, čuli smo da se nešto ružno desilo u Zakavkazju, neki zemljotres, ali ne zna se gde se tačno to desio‘. Kasnije sam shvatio da se zemljotres desio u Jermeniji. Naravno, bio sam veoma uzbuđen i potresen i nisam mogao da učestvujem na konferenciji na kojoj trebalo da govorim na prevodilačkim susretima i to je bilo pomereno za sledeći dan“, kaže počasni konzul Srbije u Jermeniji.\nSimonjan dodaje da je svakodnevno u Beogradu pratio šta se dešava u Jermeniji.\n„Posle pet dana, 11. decembra, pratio sam kako se jugoslovenski avion, sa lekovima i medicinskom opremom, sprema da krene za Jermeniju sa skopskog aerodroma. Idućeg dana, nažalost, avion se srušio. Kažu da je izgoreo, ja to ne znam, niko ne zna ništa, pao je nedaleko od grada Oktemberijan, današnjeg Armavira. Nažalost, cela ekipa je poginula“, kaže Simonjan.\nČim su se stekli uslovi za transport humanitarne pomoći, jugoslovenski avion sa posadom od sedam članova (svi su bili Srbi) uzleteo je 11. decembra ka Jermeniji. Prilikom sletanja, 12. decembra pola sata posle ponoći, desio se kvar, došlo je do eksplozije i svih sedam članova posade je poginulo.\nU avionskoj nesreći stradali su piloti, oficiri Jugoslovenskog ratnog vazduhoplovstva Predrag Marinković i Vladimir Erčić, navigator Milenko Simić, mehaničari-letači Milan Mićić, Milisav Petrović, Boriša Mosurović i Jovan Zisov.\nNa mestu nesreće Jermeni su podigli spomenik zahvalnosti nastradalim Srbima, a kao znak neraskidive veze sa Srbima iz Jermenije poslata su dva hačkara (jermenski naziv za krst u kamenu). Jedan je postavljen u Zemunskom parku ispred manastira Sv. Arhangela Gavrila, a drugi u Novom Sadu na mestu gde je bila jermenska crkva.\n„Taj spomenik je spomenik tuge i nesreće, simbol našeg prijateljstva, tužan simbol, mada i to može biti simbol prijateljstva“, kaže Simonjan.\nGodinu dana posle nesreće, 1989, rodbina nastradalih bila je u Jermeniji, a potom i 1995. i 2018. na obeležavanju nesreće. I ove godine, porodice nastradalih posetiće Jermeniju povodom tridesetogodišnjice zemljotresa. Simonjan je još prošle godine sa Ministarstvom odbrane Srbije pripremio dolazak porodica nastradalih.\n© Wikipedia / Inisheer\nMože li se zločin u Jasenovcu proglasiti za genocid\nUdovica Milisava Petrovića, Mira Petrović, kaže za Sputnjik da porodicama nastradalih veoma mnogo znači pažnja Jermena i uverena je da nijedna zemlja na svetu ne bi pridala toliki značaj ljudima koji su stradali u nameri da im pomognu.\nOna će četvrti put otputovati u Jermeniju, a kaže da su prethodna tri puta porodice nastradalih dočekane na najvišem, državnom nivou. Prvi put, domaćin im je bio Savez žena SSSR-a i proveli su gotovo dve nedelje u Jermeniji.\n„Tada su išli najbliži — žene, deca, roditelji. Za sedmogodišnjicu nesreće, jedan tamošnji privatnik je napravio velelepni spomenik i mi smo išli na otvaranje. Bio je prisutan i jedan naš pukovnik koji je sad u penziji. Išla su i rođena braća naših muževa, a ja sam imala sreću da mi je dva puta bio i dever, a i muževa majka je išla na sedmu godišnjicu“, priča nam Mira Petrović.\nTokom boravak u Jermeniji, članovi porodice nastradalih posetili su sve značajnije institucije u toj zemlji. Takođe, porodice nastradalih već decenijama i u Srbiji redovno primaju goste iz Jermenije koji dolaze da odaju poštu ljudima koji su poginuli pokušavajući da im pomognu posle katastrofe.\n„Tu tragediju nam je ublažila njihova pažnja“, ističe Mira Petrović.\nU centru Novog Sada postavljen je spomenik koji su izradila trojica ili četvorica arhitekata. Spomenik je stigao preko „Energoprojekta“ koji je mnogo radio u Jermeniji, a stigao je preko Bugarske.\n„Postoji još jedan divan spomenik koji simboliše njihove i naše majke u Zemunskom parku i tamo polaže cveće njihova dijaspora svakog 12. decembra“, kaže naša sagovornica.\nPrve godine posle nesreće, preko sovjetske ambasade pozvana su deca nastradalih da idu na Krim na mesec dana, da predstavljaju ondašnju Jugoslaviju.\n„Na sedmogodišnjicu nesreće kad je postavljen spomenik išla je i moja svekrva koja je tada imala 77 ili 78 godina. Bili smo primljeni u Akademiji nauka i umetnosti, a nju su akademici ljubili u ruku“, priseća se Mira Petrović.\nTe 1988. godine dva jugoslovenska aviona poletela su za Jermeniju da isporuče humanitarnu pomoć. Prvi avion je poleteo iz Beograda a drugi iz Skoplja i u njemu je bila posada koja je nastradala. I jedan sovjetski humanitarni avion se srušio, gotovo istovremeno sa jugoslovenskim, i tada je stradalo više od 20 vojnika SSSR-a.\nDelegacija porodica nastradalih koja će 5. decembra krenuti u Jermeniju broji 11 članova. Porodice nastradalih će 7. decembra obići gradove Spitak i Gjumri koje je razorio zemljotres, a tokom boravka će posetiti i Ečmijadzin, centar jermenskog hrišćanstva.\nzemljotres, spomenik, avionska nesreća, Babken Simonjan, Jermenija, SFRJ, SSSR, Krim, Srbija


10 Avg 2020 - 14:00 Motociklizam Link\nItalijanski proizvođač motocikala, MV Agusta, potpisao je novi tehnički partnerski ugovor s kompanijom Akrapovič.\nSlovenački proizvođač izduvnih sistema će tako biti zvanični dobavljač za predstojeće MV Agusta dvotočkaše.\nImajući u vidu da MV Agusta posebno vodi računa o izgledu svojih motocikala, do te mere da su Italijani osmislili svoju sopstvenu Motorcycle Art filozofiju, možemo očekivati da će Akrapovič obezbediti odgovarajući kvalitet izrade u formi naprednih i za trku spremnih sistema koji će dodatno naglasiti izgled italijanskih motocikala.\n„Zvuk je vitalni deo iskustva koje donosi MV Agusta. Obe kompanije imaju sličan pristup izvrsnosti, ne pristajući ni na kakve kompromise. Ovo partnerstvo predstavlja prirodan savez dva lidera u svojim segmentima i doneće važne sinergije i još bolje proizvode u kojima će uživati moto entuzijasti širom sveta“, izjavio je Timur Sardarod, direktor MV Aguste.\n„Akrapovič je izuzetno uzbuđen zbog otvaranja novog poglavlja u svojoj istoriji. Postati partner jednog od najpoznatijih brendova u industriji, s kojim delimo istu filozofiju i DNK, predstavlja ogroman koran napred za našu kompaniju“, poručio je Uroš Rosa, direktor Akrapoviča.


Reformske aktivnosti koje Ministarstvo prosvete, nauke i tehnološkog razvoja sprovodi u saradnji sa Nacionalnim telom za akreditaciju i obezbeđenje kvaliteta (NAT) i ostalim akterima u visokom obrazovanju, uz partnersku podršku Evropske unije (EU) kroz projekat Podrška EU za reformu obrazovanja u Srbiji – REdiS 2030, bile su predmet Javnih konsultacija o kvalitetu visokog obrazovanja i usklađenosti sa evropskim standardima kvaliteta. Cilj ovih aktivnosti je unapređenje sistema osiguranja kvaliteta u visokom obrazovanju i njegova harmonizacija sa standardima kvaliteta u Evropskom prostoru visokog obrazovanja.\n„Standardi na kojima smo radili u prethodnom periodu izuzetno su značajni za podizanje kvaliteta visokog obrazovanja, a oni na koje smo najponosniji i koji su usvojeni ove godine, jesu standardi koji omogućavaju akreditaciju visokog dualnog obrazovanja, akademskog i strukovnog“, rekla je državna sekretarka u ministarstvu, prof. dr Marijana Dukić Mijatović. Govoreći o povratku punopravnog članstva u Evropskoj asocijaciji za obezbeđenje kvaliteta u visokom obrazovanju (ENQA) državna sekretarka je navela da su sa tim ciljem usvojene izmene i dopune Zakona o visokom obrazovanju i uvedene novine koje stvaraju povoljne uslove za dalji rad i razvoj NAT-a i harmonizaciju sa Evropskim standardima i smernicama u osiguranju kvaliteta u visokom obrazovanju (ESG). Pomoćnici ministra dr Aleksandar Jović i prof. dr Bojan Tubić učesnicima skupa detaljnije su predstavili promene koje su uvedene izmenama zakona.\nDržavna sekretarka zahvalila je Evropskoj uniji, kao najvažnijem partneru Srbije u reformskom procesu, na podršci koju pruža i u oblasti harmonizacije standarda kvaliteta. Predstavnik Delegacije EU u Srbiji, Martin Кlauke naglasio je da je prošlo vreme nisko obrazovane radne snage. „Potrebno nam je bolje obrazovanje, moramo više ulagati u nauku i visoko obrazovanje. U Evropskoj uniji razvijeni su standardi i propisi koji predstavljaju smernice za države EU na koji način da obezbede kvalitet visokog obrazovanja. Ovakve smernice upravljaju procesima osiguranja kvaliteta, uvođenjem nivoa kredibiliteta širom Evrope. Da bi se to postiglo, javne konsultacije su izuzetno važno sredstvo za razvijanje zajedničkog razumevanja i postizanje konsenzusa”, rekao je Klauke. “ENQA je ohrabrila Nacionalno akreditaciono telo Srbije i druge institucije da nastave da poboljšavaju sistem osiguranja kvaliteta na svim nivoima. Drago mi je što vidim da su srpske vlasti ove preporuke shvatile vrlo ozbiljno – s jedne strane, temeljni rad je obavljen nedavnim usvajanjem izmena zakonskih propisa (Zakon o visokom obrazovanju). Ali sada je potrebno osigurati konkretnije korake za operacionalizaciju ovih preporuka“, naveo je Кlauke u uvodnom obraćanju. On očekuje da se Srbija priprema za sledeći panel i da NAT radi na usaglašavanju sa evropskim standardima uz uvažavanje naših socio-kulturnih specifičnosti.\nU javnim konsultacijama učestvovali su predstavnici svih nezavisnih tela u čijoj je nadležnosti odlučivanje o ispunjenosti standarda kvaliteta i na osnovu njih akreditovanje visokoškolskih ustanova. Predstavnici NAT, Кomisije za akreditaciju i proveru kvaliteta (КAPК) i Nacionalnog saveta za visoko obrazovanje (NSVO) složili su se da su izmenama zakona popravljene administrativne procedure, ali da je i dalje potrebno raditi na aktivnostima koje će omogućiti povratak u punopravno članstvo u ENQA.\nEksperti projekta REdiS 2030, koji finansira Evropska unija, sproveli su detaljne analize i razradili ključna pitanja harmonizacije sa evropskim prostorom visokog obrazovanja. Jedan od rezultata tog rada je predlog Jedinstvenih standarda kvaliteta u visokom obrazovanj, koji su predstavljeni učesnicima skupa. Prof. dr Milorad Milovančević, predsednik Upravnog odbora NAT-a, istakao je važnost doprinosa Redis projekta, do sada urađenih analiza, preporuka i novih standarda.\nUslovljene epidemiološkom situacijom, konsultacije su održane u hibridnom obliku, što nimalo nije uticalo na živost i kvalitet diskusije, sudeći po broju komentara, predloga i sugestija, koje su uputili prisutni u sali, ali i učesnici koji su događaj pratili onlajn. Izlaganja su podstakla učesnike da otvore teme koje se tiču jednakosti državnih i privatnih univerziteta u procesu akreditacije, selekcije, obuke i položaja recenzenata, razvoja pedagoških kompetencija nastavnika u visokom obrazovanju, razvoja podsticajnog okruženja za učenje u visokoškolskim institucijama, ali i resursa angažovanih institucija i tela.\nvisoko obrazovanje standardi kvaliteta NAT ENQA EHEA


Barnije spreman za izmenu teksta o budućim odnosima Londona i Brisela\n► Barnije spreman za izmenu teksta o budućim odnosima Londona i Brisela\nEvropski pregovarač za Bregzit Mišel Barnije izjavio je danas da je otvoren za izmenu teksta o budućim odnosima Evropske unije (EU) i Velike Britanije, ukoliko britanska premijerka Tereza Mej i opozicioni laburisti postignu dogovor.\n"Tekst od 26 strana u kojem se opisuju budući odnosi, mogao bi da bude poboljšan. To je jedina stvar o kojoj se može pregovarati. Sve zavisi o Tereze Mej i lidera opozicione Laburističke stranke Džeremija Korbina", rekao je Barnije na jednom regionalnom skupu i Bretanji, na zapadu Francuske.\nBarnije je izrazio nadu da će razgovori između premijerke i Korbina moći da napreduju.\nPrema njegovim rečima, dokument od 26 strana može da bude "ispravljen, dopunjen i poboljšan".\n"Za tako nešto bi nam bilo potrebno nekoliko dana ili nedelja. Spreman sam za to ako se Korbin i premijerka dogovore", rekao je Barnije.\nSporazum o povlačenju iz Unije ima skoro 600 strana i drugog sporazuma neće biti, dodao je evropski pregovarač ponavljajući stav EU da se o tome ne može ponovo pregovarati.\nDrugi tekst koji pominje Barnije je politička deklaracija o budućim odnosima dve strane koja je usvojena uz sporazum.\nBarnije je dodao da ima još malo vremena do srede, kada će biti održan vanredni samit lidera EU na kojem će se odlučiti o eventualnom ponovnom odlaganju Bregzita.\nBritanska premijerka zatražila je u petak odlaganje Bregzita do 30. juna u pismu upućenom predsedniku Evropskog saveta Donaldu Tusku, koji sa svoje strane predlaže "fleksibilno" odlaganje do 12 meseci.


Usmeni prevod na francuski jezik - MS Translation Team\nUsluge usmenog prevođenja na francuski jezik podrazumevaju usluge simultanog i konsekutivnog prevođenja. Bez obzira na vid događaja koji organizujete, odgovorićemo na sve vaše individualne zahteve i potrebe, posvećeno i analitički, u cilju najkvalitetnijeg prevoda na francuski jezik. Usluga kvalitetnog usmenog prevođenja jedan je od esencijalnih faktora uspešnosti vaših sastanaka, konferencija, poslovnih foruma, službenih poseta.\nSimultano prevođenje na francuski jezik, podrazumeva usluge profesionalnog prevođenja prilikom kojeg naši profesionalni prevodioci, najčešće u tandemu, u prevodilačkoj kabini, prevode govoreći skoro istovremeno sa govornikom, dok slušaoci slušaju prevod preko bežičnih slušalica. Ove usluge koriste se za prevođenje vaših konferencija, simpozijuma, poslovnih foruma i drugih događaja koje organizujete, a koje podrazumevaju veći broj učesnika. Simultano prevođenje zahteva odgovarajuću tehničku opremu, ali istovremeno štedi vreme i ne remeti dinamiku vašeg skupa.\nKonsekutivno prevođenje na francuski jezik podrazumeva prevodilačke usluge u kratkim odlomcima, posle izlaganja govornika. Ova tehnika prevođenja pogodnija je za prevođenje na manjim sastancima koje organizujete, u okviru manjih radnih grupa. U skladu sa uslovima, ova vrsta usluga profesionalnog prevođenja ne zahteva specifičnu tehničku opremu.


Politika: Izbori najverovatnije 26. aprila – GMinfo\nPolitika: Izbori najverovatnije 26. aprila\nParlamentarni, pokrajinski i lokalni izbori biće održani u zakonskom roku, 26. aprila sledeće godine, piše list Politika od srede, pozivajući se na svoja saznanja.\nDa bi građani tog dana izašli na birališta, zakonom je propisano da izborna kampanja traje od 45 do 60 dana.\nKako Politika saznaje, izbori će biti raspisani 8. marta.\nGrađani bi, navodi list, sredinom marta izašli na birališta da premijerka Ana Brnabić nije tokom proteklog vikenda zamolila predsednika Srbije Aleksandra Vučića da izbore raspiše u poslednjem zakonskom roku.\nOn je prihvatio njenu molbu, a definitivno će konačnu odluku doneti Glavni odbor Srpske napredne stranke (SNS) koji će biti održan 28. decembra u Beogradu, navodi ovaj list.\nIako je poslednji termin kada su mogli da budu raspisani izbori bio 3. maja, u vrhu SNS nije razmatran ovaj termin zato što će, gotovo izvesno, veći broj građana spojiti prvomajske praznike sa vikendom i jedan broj glasača neće biti kod kuća.\n„Postojale su dve mogućnosti – da izbori budu raspisani 19. aprila i sedam dana kasnije, i kada se pogleda kalendar, lako je zaključiti zašto će izbori biti održani 26. aprila. Vaskrs je 19. aprila i teško je poverovati da bi toga dana oni koji su religiozni prihvatili da izađu na izbore“, rekao je jedan od članova Predsedništva SNS koji nije želeo da bude imenovan.\nTags: izbori politika\nStevan Dojčinović pritvoren u Abu Dabiju, čeka deportaciju za Srbiju\nIsplata redovne i privremene novčane naknade za novembar 2019.


Authority Partners: “Global Azure Bootcamp” prvi put održan u BiH - Privredna štampa\nAuthority Partners, jedna od vodećih softverskih kompanija u Bosni i Hercegovini, po prvi put u našoj zemlji organizovala je globalni IT događaj pod nazivom “Global Azure Bootcamp”. Događaj se održao 21. aprila u prostorijama Authority Partners Lab – Centra za talente i inovacije. Prisutni su imali priliku da se druže sa velikim europskim imenom, Magnus Mårtensson, osnivač Global Azure Bootcamp, osnivač/ CEO Loftysoft-a, regionaln direktor Microsoft-a i Microsoft MVP, zatim sa Jasminom Azemovićem, dekan Fakulteta informacionih tehnologija i Microsoft MVP, Mustafom Toromanom, sistem inžinjer u Authority Partners-u i Micorosof MVP i Can Bilgi, inžinjer za razvoj softvera u Authority Partners-u i Microsoft MVP.\nGlobal Azure Bootcamp tradicionalno, šest godina za redom, na isti dan okuplja hiljade IT stručnjaka širom svijeta. Ove godine događaj se održao na 199 lokacija, a BiH je postala jedna od 75 država koje organizuju ovaj događaj.\n„Zadovoljstvo nam je i čast podržati ovaj događaj i staviti BiH na mapu država koje su dio Global Azure Bootcamp zajednice“, rekla je Amina Karić, direktorica Authority Partners-a.\nU AP Lab-u preko trideset IT stručnjaka je imalo priliku da budu dio ovog događaja. Magnus Mårtensson je svečano otvorio Azure Bootcamp, te održao predavanje o Azure Resource Manager modelu. Magnus je zbog nesebičnog dijeljena znanja sa zajednicom nagrađen sa laskavom Microsoft titulom – „Azure Most Valuable Professional“ (MVP). Magnusova strast se veže za spajanje publike i organizovanje online i globalnih konferencija kao što su CloudBurst i Global Azure Bootcamp. Kao jedan od prvih Azure MVP u nordičkim zemljama, 2012. godine nagrađen je sa titulom MVP godine.\nPored Magnusa, učesnici su imati priliku da učestvuju na predavanjima još tri izuzetna IT stručnjaka, koji također nose titulu Microsoft MVP – Jasmina Azemovića, Mustafe Toromana i Can Bilgi.\n“Global Azure Bootcamp se pokazalo kao izvanredna incijativa. Imali smo dobru posjećenost, čemu je sasvim sigurno doprinio kvalitet predavača i aktuelne teme, obzirom da Cloud postaje sve popularniji i u BiH IT industriji”, dodao je Mustafa Toroman, sistem inžinjer u Authority Partners-u.\nAuthority Partners u BiH želi da omogući IT stručnjacima da razvijaju najbolju verziju sebe. Kroz društvenu odogovornost kompanija kontinuirano pomaže razvoju i podizanju standard IT industrije u BiH. Authority Partners u svojim daljnjim planovima razvoja želi da nastavi da dijeli svoju izvrsnost i znanje sa zajednicom, te podrži razvoj talenata.\n“Global Azure Bootcamp”Authority Partners\nKompanija B2B BiH prezentirala je juče u Sarajevu internet platformu koja nudi interaktivan način komunikacije između firmi i njihovih…


Rvači Kragujevca pokazali kvalitet na internacionalnoj sceni - KRAGUJEVAČKI SPORT\nNajbolji mladi srpski rvači su proteklog vikenda boravili u grčkom Ksantiju, gde su učestvovali na dva velika takmičenja – Balkanskom prvenstvu za kadete i pionire, kao i prvenstvu Mediterana za uzrast juniora i kadeta. Članovi Rvačkog kluba Kragujevac Nikola Simović i Emilija Jakovljević su osvajanjem srebrne i bronzane medalje opravdali poziv u nacionalni tim i značajno su doprineli ekipnom uspehu naše selekcije.\nEmilija Jakovljević je osvajanjem srebrne medalje u konkurenciji kadetkinja do 73 kilograma na Balkanskom prvenstvu ušla u anale kragujevačkog rvanja kao prva kragujevačka rvačica kojoj je pošlo za rukom da donese medalju sa jednog međunarodnog takmičenja.\nVeliki uspeh zabeležilo je i Nikola Simović, koji se okitio bronzom na prvenstvu Mediterana, u konkurenciji juniora do 87 kilograma.\nU Rvačkom klubu Kragujevac se nadaju da će ovaj niz internacionalnih uspeha nastaviti Aleksandar Simović, koga očekuje nastup na Svetskom prvenstvu za mlađe seniore u Beogradu.\nPrevious Dimitrijević i Simović nastavljaju pripreme za Svetsko prvenstvo\nNext Kragujevac domaćin seniorskog prvenstva Srbije u rvanju grčko-rimskim stilom


Kragujevac - Kragujevac daje 70 miliona Šumadiji DES - Vesti iz Kragujevca i Šumadije - Pressek.rs\nKragujevac daje 70 miliona Šumadiji DES\nKragujevac Ponedeljak, 16. septembar 2019.\nGrad Kragujevac će sa 70 miliona dinara dokapitalizovati preduzeće „Šumadija DES”, a najveći deo te sume, čak 65 miliona, odlukom odbornika Skupštine grada, biće utrošen za izmirenje dospelih obaveza prema zaposlenima. Ostalih 5 miliona dinara biće uloženo u nabavku novih mašina i modernizaciju proizvodnog procesa.\nInače, ideja lokalne samouprave je da država prenese svoj deo kapitala u ovom preduzeću na grad Kragujevac.\n- Time bi grad Kragujevac imao preko 50 posto, što znači da bismo na osnovu Zakona o javnim nabavkama mogli da poveravamo poslove preduzeću i da ga specijalizujemo za ono što nam je potrebno. To je održavanje parkovskog mobilijara, proizvodnja igrališta za koje već imaju sertifikate, održavanje bandera, ograda i slično, rekao je gradonačelnik Radomir Nikolić.\nOvo je najvažnija odluka, ocenio je Nikolić, jer se radi o očuvanju preduzeća koje služi za rahabailitaciju i zapošljavanje osoba rođenih sa invaliditetom.\nNikolić je podsetimo da je pre šest godina, nakon štrajka radnika, pokrenuta proizvodnju, a u međuvremenu je preduzeće dovedeno u stanje tekuće likvidnosti, a dug od 240 miliona dinara sveden je na 65 miliona.\n# Budzet # Javna preduzeća # Kragujevac # Radnici # vesti kragujevac\n· Ponedeljak, 16. septembar 2019. Zaplenjeno 142 kilograma rezanog duvana\n· Ponedeljak, 16. septembar 2019. 30 dana pritvora za radnika obezbeđenja


Andrija Nikolić: Potpredsjednik SAD jasno poručio opoziciji da se vrati u Parlament\nčetvrtak, 03 avgust 2017 13:29\nPosjeta potpredsjednika SAD Majka Pensa Crnoj Gori i poruke koje je uputio crnogorskim zvaničnicima, najbolje povrđuju ispravnost političkog kursa za koji se Crna Gora opredijelila birajući put integracija u NATO i Evropsku Uniju. Potpredsednik Pens je najviši američki zvaničnik koji je posjetio Crnu Goru, čime je odato svojevrsno priznanje našoj državi za pređeni put i napredak u političkom, ekonomskom i ukupnom društvenom pogledu, koji je ostvaren tokom proteklih 20 godina. Posebno, nakon obnove državne nezavisnosti Crne Gore i uprkos brojnim unutrašnjim i spoljašnjim opstrukcijama različitih faktora, koji su pokušavali spriječiti slobodnu volju jedne države da sama bira svoj put u budućnost.\nPo već ustaljenoj praksi, predstavnici crnogorske opozicije, značajnu posjetu svjetskog državnika, zloupotrebili su na najprizemniji način i pokušali da je iskoriste za ubiranje jeftinih dnevnopolitičkih poena. Iz hiperprodukcije njihovih jučerašnja saopštenja, nakon susreta sa potpredsjednikom SAD Majkom Pensom, dalo se zaključiti da su Krivokapić, Lekić, Abazović, Pavićević i Bečić u najmanju ruku svaki pojedinačno, imali bilateralne razgovore a ne grupni petnaestominutni sastanak u kojem su se američkom potpredsjedniku obratili ko u trideset sekundi, a ko u minut vremena?! Njihova vizija o sopstvenom značaju trajala je, na njihovu žalost, veoma kratko - taman toliko dok Bijela kuća nije izdala saopštenje sa glavnom tezom da je američki potpredsjednik na sastanku tražio od crnogorske opozicije da se vrati u Parlament i obavlja poslove za koje su ih građani delegirali.\nKada su uhvaćeni na djelu, da falsifikuju teme i koncept sastanka, pribjegli su drugoj podjednako politički infantilnoj strategiji - pokušaju izmišljanja afera, uz neizbježno spominjanje njihove glavne političke opsesije - predsjednika DPS-a Mila Đukanovića. Današnji spin opozicionih medija, kako se američki potpredsjednik nije sreo sa predsjednikom DPS-a, dodatni je neuspešni pokušaj da se umanji jučerašnja blamaža opozicionara. Pretpostaljamo da i opozicionari i njihovi mediji, namjerno prenebregavaju činjenicu da je Pensov domaćin u Crnoj Gori bio Duško Marković, predsjednik crnogorske Vlade i zamjenik predsjednika DPS-a, a da je uvaženi gost javno saopštio da visoko cijeni crnogorski politički kurs, čiji je kreator godinama unazad upravo Đukanović.\nIpak, ako ipak, opozicionari, u svojoj umišljenosti i projekciji sopstvenog značaja, nijesu najbolje shvatili poruku američkog potpredsjednika, da im pojasnimo: jedini relevantan zaključak sa njihovih sastanaka sa inostranim zvaničnicima, pa tako i sa potpredsjednikom Pensom je da sa svih međunarodnih adresa dolazi ista poruka, identična onoj koju im i mi ponavljamo: izbori su bili demokratski, a opoziciji je mjesto u Parlamentu. To su činjenice a sve ostalo - puste želje i falsifikati.\nAndrija Nikolić, poslanik DPS u Skupštini Crne Gore i predsjednik skupštinskog Odbora za međunarodne odnose i iseljenike


Beta 4. maja 2017. 19:00\nSkup podrške organizovali su pripadnici omladine SKOJ-a koji su ispred ulaza u dvorište Ekonomskog fakulteta doneli veliki transparent „Očistimo Beograd od ksenofobije – NKPJ/SKOJ“.\n„Migranti nisu krivi za to što se nalaze u Srbiji, a oni koji su protiv njih treba da protestuju ispred ambasada država koje su odgovorne za njihov egzodus“, rekao je generalni sekretara SKOJ-a Aleksandar Djenić.\nDok je Djenić govorio preko megafona, grupa mladih neprestano je dobacivala „vodi ih kući“, i uz zvižduke negodovala i protiv migranata, i kako su rekli novinarima, protiv komunista.\n„Dosta je bilo vašeg, koliko ste ljudi pobili, gde vam je julovka Mira“, čulo se iz grupe koja je protestovalo protiv podmlatka SKOJ-a.\nPodršku migrantima pružio je i pokret „Sedam zahteva“, a predstavnica te grupe Sara Nikolić rekla je da je sa kolegama došla u park kako bi podržala migrante.\n„Ovde smo kako bi pozvali na solidarnost i razumevanje sa migrantima“, rekla je novinarima Nikolić.


Tužilaštvo za organizovani kriminal: Vodili smo akciju pod nazivom Trojanski štit - Društvo - Dnevni list Danas\nPočetna » Društvo » Tužilaštvo za organizovani kriminal: Vodili smo akciju pod nazivom Trojanski štit\nNavodi o saradnji sa američkim službama\nD. D.10.06.2021. 12:15\nPovodom prekjučerašnjeg privođenja u Beču grupe optužene za šverc narkotika u Srbiji, Tužilaštvo za organizovani kriminal izdalo je opširno saopštenje o zajedničkom radu sa američkim službama, čije delove prenosimo, budući da sadrže i niz interesantnih navoda o tome kako su „zarobljene“ šifrovane platforme za razmenu poruka među osumnjičenima.\n„Kao deo tekuće koordinirane operacije sa partnerima u sferi sprovođenja zakona širom sveta, Federalni istražni biro Sjedinjenih Američkih Država (FBI) radi sa Srbijom na sprečavanju organizovanih kriminalnih aktivnosti, posebno onih u kojima se koristi šifrovana komunikacija za prikrivanje krivičnih dela. Ova operacija, poznata kao „Trojanski štit/Zeleni signal“, jedna je od najvećih i najsavršenijih policijskih operacija ikada sprovedenih u borbi protiv organizovanog kriminala. Počevši od 7. juna izveden je čitav niz izuzetno obimnih policijskih akcija na teritoriji više zemalja sveta koje su rezultirale stotinama hapšenja.\nU operaciji Trojanski štit/Zeleni signal, FBI je u tajnosti pokrenuo sopstvenu firmu za distribuciju šifrovanih uređaja pod nazivom „ANOM,“ koja je servisirala preko 12 hiljada šifrovanih uređaja koje je koristilo bar 300 kriminalnih sindikata, uključujući međunarodne organizacije za trgovinu narkoticima u preko 100 zemalja.\nPočetkom oktobra 2019, uređaji ANOM-a su se proširili u kriminalnim krugovima među administratorima, distributerima i agentima koji su ovu šifrovanu platformu opisivali klijentima kao platformu „koju su smislili kriminalci za kriminalce“, a ciljna grupa za prodaju uređaja ANOM bili su svi oni prepoznati kao učesnici u ilegalnim aktivnostima.\nFBI, uz podršku EVROPOL-a i u koordinaciji sa američkom Agencijom za suzbijanje narkotika (DEA), partner je sa Holandskom nacionalnom policijom (Politie), Policijom Švedske (Polisen), Australijskom federalnom policijom (AFP), organima za sprovođenje zakona Srbije i drugih država radi obrade podataka iz preko 25 miliona poruka prikupljenih od strane FBI u periodu od 18 meseci, tokom kojeg su kriminalci razgovarali o svojim aktivnostima preko uređaja povezanih sa sistemom ANOM.\nOvako detaljan uvid omogućava identifikaciju i targetiranje visoko pozicioniranih vođa kriminalnih bandi širom sveta. Operacija Trojanski štit/Zeleni signal omogućiće Vladi Srbije i Evropolu da budu daleko bolje obavešteni o organizovanom kriminalu kako u Srbiji tako i u Evropskoj uniji.\nKriminalne mreže imaju ogromnu potrebu za šifrovanim komunikacionim platformama koje im olakšavaju rad. Međutim, tržište šifrovanih platformi za kriminalce je nestabilno. Jula 2020. šifrovana platforma Enkročet (EncroChat) provaljena je zahvaljujući operativnom akcionom timu „EMMA“.\nNakon ove međunarodne operacije, koja je izazvala potres u kriminalnom podzemlju širom Evrope, usledio je još jedan sličan obračun marta 2021, kada je međunarodna grupa sudskih i policijskih vlasti blokirala upotrebu šifrovane komunikacije organizovanih kriminalnih mreža preko komunikacionog sistema Skaj (Sky ECC) (tzv. Operacija Limit).\nOčekujući ovaj razvoj događaja, FBI, u tesnoj saradnji sa AFP-om, razvio je strateški sistem ANOM kao odgovor na potrebe kriminalnih mreža za šifrovanom komunikacijom. Cilj nove platforme bio je da targetira globalne organizacije koje se bave organizovanim kriminalom, švercom droge i pranjem novca bez obzira na teritoriju na kojoj operišu i da ponude slične šifrovane uređaje sa karakteristikama kakve kriminalne mreže traže.\nParalelna istraga protiv sistema Skaj bila je smišljeni strateški aspekt Trojanskog štita/Zelenog signala, koja je navela deo baze kriminalnih korisnika Skaja da pređu na platformu kojom je rukovodila FBI, navodi se u saopštenju Tužilaštva za organizovani kriminal.\nHapšenje grupe na čelu sa osumnjičenim D. Đ. u Beču nastavljeno je, a u saopštenju MUP između ostalog se navodi da su u nastavku akcije „Muflon“ uhapšene četiri osobe osumnjičene da su pripadnici te kriminalne grupe, i da je reč o zapleni deset kilograma kokaina.


Besede u Zoranovu čast | (Vesti - 23. 02. 2009) Subotica.com\n23.02.2009. u 18:59h\nPobednica kvalifikacionog takmičenja u besedništvu na takmičenju "Besede u Zoranovu čast" je dvadesetjednogodišnja studentkinja univerziteta "Singidunim" Maja Erić. Njena beseda o konstantnoj borbi čoveka koji želi sreću u životu, dočarana je kroz priću o njenom ličnom iskustvu, a žiri je naglasio da je ona bila najuverljiva, pa će imati priliku da besedi u polufinalu takmičenja, koje će se održati u Subotici.\nMaja je ispričala priću o svojoj porodici koja je iz Sarajeva izbegla za vreme rata. Ona je kroz svoje lične doživljaje prikazala da je život borba, a da su ljudi borci i da bez te borbe niko ne može da stigne do svoje lične sreće.\nUkupno osam mladih besednika učetvovalo je na takmičenju i uglavnom su svi pokušali da u svojim besedama kao lajt motiv imaju ideju, pošto je ovogodišnja tema bila "Kada ste u veoma teškoj situaciji, onda samo jaka ideja može da vas drži u životu." Drugo mesto na kvalifikacionom takmičenju postigla je Karmen Bardak, treće Nina Rukavina, obe učenice Gimnazije. Žiri je naglasio da je izbor bio veoma težzak, ali je Maja uspela da predstavi svoju besedu veoma uverljivo.\nLokalna kvalifikaciona takmičenja "Besede u Zoranovu čast" održavaju se u 12 opština širom Srbije, a polufinalna takmičenja će se održati 6. marta u Nišu i 8. marta u Subotici, dok će 8 najboljih besednika imati prilike da se nadmeću u finalu koje će biti održano u Beogradu 12. marta.\nPostavljeno pre 11 godina i 8 meseci\npre 5 minuta i 32 sekunde\npre 24 minuta i 32 sekunde


"Političari prave liniju podele na srpsko i albansko"\n"Na Kosovu postoji kolektivna svest svih naroda o očuvanju kulturne baštine i spomenika, a politika pokušava da podeli tu baštinu po nacionalnosti, na srpsko i albansko", poruka je debate "Kosovo – Nasleđe sećanja", koja se održava tokom drugog dana festivala "Mirdita, dobar dan" u Beogradu, saopštili su organizatori.\nSa debate "Kosovo – Nasleđe sećanja" (Foto Promo)\nKorab Krasnići iz foruma ZFD sa Kosova, koji je menadžer projekta i publikacije "Kosovo - Nasleđe sećanja", rekao je na debati u Centru za kulturnu dekontaminaciju da za njega neće biti problema ako se kaže da su neki objekti samo srpski ili samo albanski, ali do to treba biti polazna osnova za razgovor i diskusiju o kulturnom nasleđu, navodi se.\n"Ljudi treba da istražuju o toj temi, a ne da govorimo samo o politici i o podelama", kazao je Krasnići.\nDurim Abdulahu sa Filozofskog fakulteta u Prištini je kazao da je Kosovo prostor na kojem su ziveli i danas žive različiti narodi koji ravnopravno gledaju na kulturne baštine, na spomenike, crkve, džamije.\nKako se navodi, na pitanje moderatora debate, novinarke Antonele Rihe, da li su danas mogući momenti zajedništva na Kosovu, pored sve veće napetosti, učesnici su zaključili da je politika fokusirana na politiku identiteta i podela, ali da to nisu procesi koji se tiču kulture ljudi koji žive na tim prostorima.\nNa pitanje da li su svesni da se u Srbiji gleda na to da su crkve i manastiri na Kosovu baština Srpske pravoslavne crkve i da to ne pripada Kosovu, Krasnići je rekao da su interpretacije različite i da one otvaraju put razgovora koji se tiče kulturne baštine, dodaje se u saopštenju organizatora.\n"Sve dok postoje dva suprotna narativa tesko je da pronadjemo sredinu. Prvi korak treba da bude da naša društva započnu dijalog, da budu fokusirani na istraživanja a ne na političke podele", kazao je Krasnići.\nGovoreći o tome da li se na isti način čuvaju srpske crkve i spomenici na Kosovu, kao i ostali objekti i šta su prioroteti, Abdulah je rekao da ne postoje tendencije naroda sa Kosova da nešto unište i da bastina postaje subjekt politike.\n01.12.2020 U srpskim sredinama na Kosovu dva smrtna slučaja, 102 novoobolela (327)\n01.12.2020 U opštini Gračanica deset novoobolelih (293)\n01.12.2020 Krivična prijava protiv gradonačenika Gračanice (207)\n01.12.2020 Profesoru Radivoju Mladenoviću nagrada Pavle i Milka Ivic (167)\n01.12.2020 Darku Tasiću smanjena kazna zatvora na 11 godina (146)


Nosač solarnog panela-nastavak za šine | Borik Plus - Vaš izvor napajanja, baterija, solarnih, alarmnih i UPS sistema! Online prodaja\nPočetnaProizvodiSolarni sistemi i komponenteKrovni sistem nosača-elementiNosač solarnog panela-nastavak za šine\nNosač solarnog panela-nastavak za šine\nAluminijumski nosač solarnog panela-nastavak za šine sa šrafovima\nNastavak za produzavanje sina duzine 200mm sa celicnim srafovima. Specijalno napravljen za produzavanje sina jednostavnim ubacivanjem u poseban kanal i odvrtanjem imbus srafa. Napravljen od anodiziranog aluminijuma sa dva celicna srafa koji omogucavaju produzivanje sina nastavljanjem jednu na drugu. Za zatezanje poseduje imbus srafove od pocinkovanog celika. Montaza nastavka je izuzetno jednostavna i laka, i zahteva imbus 6 kljuc za pravilnu montazu. Detaljna uputstva za montazu kao i spisak elemenata mozete naci u katalogu ispod tabele.\n20 x 20 x 200 mm\nAnodizirani aluminijum i celicni srafovi\nKomplet sa srafovima\n“Nosač solarnog panela-nastavak za šine” Odustani od odgovora\nKontroler punjenja solarnog sistema 12/24V 30A PWM\nPWM kontroler punjenja i praznjenja fotonaponskog solarnog sistema 30A 12/24V Auto


Ognjen na pripremama reprezentacije - Ozonpress :: internet portal\nOgnjen na pripremama reprezentacije\nTag: kajak, Ognjen, pripreme\nČlan Kajak kluba ČAČAK Ognjen Perovanović, nalazi se na pripremama reprezentacije Srbije u gradu Kotoru u Crnoj Gori. U ovom delu godine kada je u Srbiji još uvek hladno za treniranje na rekama, reprezentacija Srbije počela je treninge u toplijim krajevima na moru.\nTamo će se zadržati deset dana i ovo predstavlja prvi korak ka Evropskom prvenstvu koje će se održati u Skoplju u Makedoniji od 2. do 5. avgusta. Srbija će tu nastupiti sa mlađim seniorima do 23 godine i sa juniorima.\nOve godine Ognjen će predvoditi mlađe seniore, gde će pokušati da napravi još bolji plasman od prošle godine kada je predvodeći juniore osvojio deveto mesto na Svetskom prvenstvu u Austriji.\nKarate klub Nemanja nastavlja da živi\nČačanin dobio otkaz, pa završio na Sejšelima


Američki Stejt department izdao upozorenje najvišeg stepena: Ne putovati u Crnu Goru - Sputnjik Srbija\nAmerički Stejt department izdao upozorenje najvišeg stepena: Ne putovati u Crnu Goru\n10:30 17.02.2021 Preuzmite kraći link\nAmerički Stejt department upozorio je državljane SAD da zbog pandemije virusa korona ne putuju u Crnu Goru.\nU upozorenju najvišeg, četvrtog stepena, navodi se da bi putnici koji idu u Crnu Goru mogli da se suoče sa zatvaranjem granica i aerodroma, zabranama putovanja, naredbama da se ne izlazi iz kuće, zatvaranjem biznisa i drugim vanrednim uslovima zbog virusa korona.\nU saopštenju objavljenom na zvaničnoj internet stranici, kao i na sajtu Ambasade u Podgorici navodi se da Stejt department redovno procenjuje i menja preporuke za međunarodna putovanja, na osnovu informacija Centara za kontrolu i prevenciju bolesti (CDC) i trenutnih uslova u zemlji.\nCDC upozorava da bi putnici trebalo da izbegavaju sva putovanja u Crnu Goru, jer bi to moglo da poveća šansu za zarazu i širenje korona virusa.\nObjavljeno je i upozorenje da se oni koji se nađu u Crnoj Gori strogo pridržavaju uobičajenih epidemioloških mera kao što je nošenje maski, držanje distance i higijene ruku.


Arhiva – Strana 8 – Agencija za sprečavanje korupcije\nPetnaesta sednica odbora Agencije\nNa petnaestoj sednici Odbora Agencije za borbu protiv korupcije članovi Odbora razmatrali su osnove za podnošenje inicijative za ocenu ustavnosti odredaba Zakona o izmenama i dopunama zakona o Agenciji za borbu protiv korupcije. Članovi Odbora su se saglasili da predlog inicijative dostave Ustavnom sudu početkom septembra.\nPostupanje po predstavkama pravnih i fizičkih lica\nInformacije o predstavkama građana dajemo ponedeljkom i četvrtkom od 11 do 14 časova na broj telefona 011 41 49 100, taster 1 OPŠTE O PREDSTAVKAMA NAJČEŠĆE POSTAVLJANA PITANJA PRAKSA SEKTORA ZA POSTUPANJE PO PREDSTAVKAMA\nEdukacije đaka i funkcionera u Inđiji\nU sali Kulturnog centra u Inđiji održane su, 12. i 13. maj, dve sesije obuka za predstavnike tri đačka parlamenta srednjih škola u Inđiji. Obrađivane su sledeće teme: pojmovi korupcije, etike i ntegriteta; mehanizmi za sprečavanje korupcije na međunarodnom i nacionalnom nivou; uloga i mandat Agencije za borbu protiv korupcije; […]\nDvanaesta sednica odbora Agencije\nNa dvanaestoj sednici Odbora Agencije za borbu protiv korupcije, 23. juna, članovi Odbora informisani su o raspisivanju konkursa za popunu radnih mesta u Agenciji.


Јавни конкурс за стимулисање различитих облика запошљавања, самозапошљавања и предузетништва младих – Grad Kragujevac\nfebruar 13, 2017 Saša Soković\nMinistarstvo omladine i sporta finansira i sufinansira programe i projekte od javnog interesa u oblastima omladinskog sektora, koje sprovode udruženja mladih, udruženja za mlade i njihovi savezi, dodelom sredstava na osnovu javnog konkursa, saglasno odredbama člana 21. stav 1. tačka 1) Zakona o mladima. Sredstva za programe i projekte po ovom konkursu u iznosu do 40.000.000 dinara obezbeđena su u budžetu Republike Srbije, na osnovu Zakona o budžetu Republike Srbije za 2017. godinu, a raspored i korišćenje sredstava utvrđeni su Planom izvršenja Ministarstva omladine i sporta za 2017. godinu.\nMinistarstvo, kao glavni strateški cilj, tri godine unazad, postavilo je upravo unapređenje zapošljivosti i uslova za zapošljavanje mladih. I ove godine, ministarstvo nastavlja sa podrškom aktivnostima i projektima kojima se razvijaju servisi, usluge i mehanizmi koji pospešuju zapošljivost i zaposlenost mladih kroz međusektorsku saradnju, a u cilju stimulisanja različitih oblika zapošljavanja, samozapošljavanja i preduzetništva mladih.\nRezultati i efekti programa ili projekata moraju biti jasno merljivi, odnosno rezultati projekta treba da budu ponuđeni održivi mehanizmi koji pospešuju zapošljivost i zaposlenost mladih kroz međusektorsku saradnju koji mogu da se multiplikuju; pokrenuti omladinski preduzetnički poduhvati; zaposlenje određenog broja mladih uključenih u program ili projekat ili pokretanje sopstvenog biznisa. Maksimalno predviđeno vreme trajanja programa ili projekta je od 10. aprila 2017. godine do najkasnije 31. januara 2018. godine. Konkursna dokumentacija se može preuzeti na zvaničnoj internet prezentaciji ministarstva, na adresi www.mos.gov.rs, ili u Ministarstvu omladine i sporta, Sektor za omladinu, Novi Beograd, Bulevar Mihajla Pupina 2, treći sprat, kancelarija broj 311.\nPrijave se podnose putem pošte. Prijava i prilozi se dostavljaju u jednom štampanom primerku i jednom elektronskom primerku (CD/DVD na kome su snimljena dokumenta dostavljena u štampanom primerku). Konkursna dokumentacija se predaje na pisarnicu ministarstva ili poštom na adresu: Ministarstvo omladine i sporta, Sektor za omladinu, Bulevar Mihajla Pupina 2, 11070 Beograd. Na prednjoj strani koverte, u gornjem levom uglu, mora biti naveden naziv i adresa podnosioca prijave, naziv i oblast konkursa (od 1 do 5). Za sva pitanja vezana za procedure prijavljivanja na konkurs ministarstva zainteresovani se mogu obratiti putem elektronske pošte na: konkursi.omladina@mos.gov.rs ili na broj: 011/311 3319.\nPored toga, ministarstvo će tokom trajanja konkursa, organizovati „otvorena vrata” za konsultacije u vezi objavljenog konkursa sa zainteresovanim podnosiocima programa ili projekata u sledećem terminu: 20. februara 2017. godine u periodu od 12.30 do 15 časova. Zainteresovani mogu da se prijave na mejl konkursi.omladina@mos.gov.rs. Nakon prijave, ministarstvo će podnosiocima prijave poslati mejl sa dodatnim detaljima.\nJavni konkurs za razvoj i sprovođenje omladinske politikeJavni konkurs za finansiranje i sufinansiranje programa i projekata za sprovođenje ciljeva Nacionalne strategije za mlade i Programa „Mladi su zakonˮ


ПУТИН ЈАСАН И ГЛАСАН: Русија ће и даље јачати војску\nPUTIN JASAN I GLASAN: Rusija će i dalje jačati vojsku\nRusija će i dalje jačati svoju bezbednost putem poboljšanja vojne organizacije i saradnje s državama koje teže miru , stabilnosti i razvoju, izjavio je predsednik RF Vladimir Putin na ceremoniji predstavljanja visokih oficira ruskom predsedniku u Kremlju.\n„Danas vidimo da neke zemlje sve više transformišu svoju politiku u pravcu neograničenih, prejudicirajućih poteza ofanzivne prirode. Usled toga, u regionima koji su strateški važni za Rusiju raste potencijal za nastanak sukoba. Nastaju pretnje koje ne možemo da zanemarimo“ – izjavio je šef ruske države.\n„Rusija će, s tim u vezi, i dalje jačati svoju bezbednost, pre svega putem poboljšanja vojne organizacije i saradnje s državama koje teže miru , stabilnosti i razvoju“ – kazao je ruski predsednik.\nPutin je istovremeno pozvao da se poveća efikasnost rada tužilaštva, Istražnog komiteta, Federalne službe za kontrolu prometa droge, Ministarstva za vanredne situacije, Federalne službe za izvršenje sankcija i drugih službi.\nGovoreći o zadacima postavljenim pred tužilaštvo RF, Putin je istakao da je važno da se obezbedi zakonitost u socijalnoj sferi, blagovremena isplata plata i penzija, kao i da se u potpunosti realizuju socijalne garancije građana.\n„Treba paziti da se striktno poštuju obaveze i zakonitost takvom osetljivom sektoru kao što je komunalna sfera, hitno reagovati na kršenje prava preduzetnika, štititi ih od suvišnih kontrola“ – kazao je on. Pri tom, po njegovim rečima, kvalitet rada treba da poboljšaju i radnici Istražnog komiteta.\n„Pažljivo prikupljena i proverena dokazna baza je neophodna osnova za otkrivanje najtežih zločina i pravedno kažnjavanje vinovnika“ – podčerknul on.\nŠef ruske države je istakao da se pripadnici Federalne službe za kontrolu prometa droge danas sve uspešnije bore protiv organizovanog kriminala.\n„Međutim, distribucija tradicionalnih i pojava novih vrsta droge zahteva od službe da poveća napore da otkrivanju i uništavanju mreža narkodilera, naročito u mestima za odmaranje, na fakultetima i u drugim obrazovnim ustanovama“ – istakao je Putin.\nObraćajući se spasiocima, ruski predsednik je naglasio da treba povećati nivo bezbednosti u mestima masovnog okupljanja građana i na strateškim objektima, u saobraćaju i ključnim granama industrije.\n„Prošle i početkom ove godine Rusija je slala humanitarnu pomoć u više od 20 zemalja sveta. Samo u regione na jugoistoku Ukrajine, koji su se našli u teškoj situaciji, poslato je više od 20 humanitarnih konvoja“ – kazao je šef ruske države.\nNa kraju ceremonije Putin je čestitao oficirima na imenovanju na nove funkcije i istakao da pred njima nije lak posao.\n„Ali, Rusija je, što se kaže, na dobrom putu, jača. Od rezultata vašeg rada zavisi kojom brzinom će se to odvijati i koliko kvalitetno“ – rezimirao je Vladimir Putin.\nU ceremoniji je ukupno učestvovalo oko 50 oficira postavljenih na komandne funkcije.


D frula - Identična Kopija i štima i IZGLEDA frule Mitra Vasića, cene\nD frula - Identična Kopija i štima i IZGLEDA frule Mitra Vasića\nKo je bio Mitar Vasić? Dovoljno je reći da su Bora Dugić, Pavle Obradović, Milinko Ivanović-Crni, i mnogi drugi poznati frulaši, učili da sviraju na frulama Mitra Vasića... Mitar Vasić je bio prvi graditelj štimovanih frula, pionir izrade štimovanih frula\nKancelarijska oprema / Kancelarijske mašine\nKrštenje i Hrišćantvo\nOprema za zaštitu od požara\nPOS sistemi i oprema\nProizvodi za osobe sa posebnim potrebama\nKo je bio Mitar Vasić? Dovoljno je reći da su Bora Dugić, Pavle Obradović, Milinko Ivanović-Crni, i mnogi drugi poznati frulaši, učili da sviraju na frulama Mitra Vasića......\nCene D frula - Identična Kopija i štima...\nUpozorenje: cene, linkovi i specifikacije proizvoda za D frula - Identična Kopija i štima i IZGLEDA frule Mitra Vasića su postavile naše listane online prodavnice. Molimo obavestite nas ukoliko naiđete na neku grešku.\nPregled: D frula - Identična Kopija i štima i IZGLEDA frule Mitra Vasića\nPronađite najbolju ponudu za D frula - Identična Kopija i štima i IZGLEDA frule Mitra Vasića na portalu ShopMania. Možete kupovati D frula - Identična Kopija i štima i IZGLEDA frule Mitra Vasića u stotinama pouzdanih online prodavnica koje isporučuju na teritoriji cele Srbije, po najboljim cenama za D frula - Identična Kopija i štima i IZGLEDA frule Mitra Vasića. Pročitajte komentare kupaca u našoj grupi, pogledajte slike D frula - Identična Kopija i štima i IZGLEDA frule Mitra Vasića i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije muzički instrumenti, i kupite po najnižim mogućim cenama D frula - Identična Kopija i štima i IZGLEDA frule Mitra Vasića i hiljade drugih sličnih proizvoda.


Đukanović negira da u njegovoj vladi postoji anti-evropski lobi\nNa press konferenciji održanoj povodom 100 dana Vlade, crnogorski premijer Milo Đukanović negirao je da u Vladi postoji antievropski lobi i ustvrdio da odlaganje podnošenja aplikacije za članstvo u EU neće usporiti Crnu Goru na evropskom putu.\n“U prethodnih sto dana Crna Gora je učvrstila stabilnost, sačuvala dinamičan tempo razvoja, stvorila važne pretpostavke za dalje ubrzanje tog procesa i napravila krupne korake na putu do svojih evropskih i evroatlanskih ciljeva”, kazao je Đukanović na konferenciji za novinare, povodom sto dana rada njegovog kabineta.\nOn je naveo da je Crna Gora na magistralnom kursu evropskih i evroatlanskih integracija sa krajnjim ciljem – punopravnog članstva u NATO i EU. Premijer tvrdi da je njegova Vlada u proteklih 100 dana uspjela da tim procesima da novu, realno moguću dinamiku.\n“Da pojača samopouzdanje i optimizam građana Crne Gore, učvrsti povjerenje međunarodne javnosti, posebno investicione, u pouzdanost crnogorskog demokratskog i poslovnog ambijenta i da u front posvećenih evropskoj budućnosti Crne Gore uključi što širi krug ne samo političkih subjekata, nego i građana”, rekao je Đukanović.\nPremijer je negirao da u crnogorskoj Vladi postoji antievropski lobi i ustvrdio da odlaganje podnošenja aplikacije za članstvo u EU neće usporiti Crnu Goru na evropskom putu.\nPrema njegovim riječima, Crna Gora uspješno implementira Sporazum o stabilizaciji i pridruživanju, koji se redovno razmatra u okviru uspostavljenih zajedničkih struktura EU i Crne Gore. On je rekao da će Crna Gora do 2012. iz evropskih fondova dobiti 166 miliona EUR za jačanje administrativnih kapaciteta i programa prekogranične saradnje.\nĐukanović je najavio da će Vlada, u cilu efikasnog ispunjavanja uslova za što brže uključivanje Crne Gore na bijelu Šengen listu, usvojiti Akcioni plan za implementaciju Mape puta. On je kazao da Vlada nije samo na riječima, već i na djelu posvećena borbi protiv korupcije i organizovanog kriminala.\n“Vlada je usvojila čitav niz novih mjera koje se odnose se na dalju zakonodavnu reformu, efikasnije krivično gonjenje, prevenciju, edukaciju, kao i jačanje kapaciteta svih antikoruptivnih vladinih institucija. Broj uključenih institucija je proširen sa 32 na 54”, rekao je premijer.\nOn je ocijenio da reforma pravosuđa predstavlja jedan od ključnih preduslova daljeg demokratskog razvoja i efikasnije borbe protiv korupcije i organizovanog kriminala.\nĐukanović je ponovio da će se Crna Gora o pitanju Kosova izjasniti svohno svojim interesima i opredjeljenju za nastavak evropskih i evroatlanskih integracija.\n„Nijesmo spremni da dijelimo iluzije i da tumaramo za tuđim zabludama, sa bilo koje adrese da dolaze i da na taj način pokazujemo bliskost i poštovanje zajedničke istorije“, kazao je crnogorski premijer.\nPremijer je naveo da je u istoriji bilo mnogo slučajeva kada se Crna Gora povodila za interesima drugih.


Za obnovu Hilandara izdvojeno 80 miliona dinara |\nKomisija za Manastir Hilandar održala je danas sednicu u Ministarstvu kulture Srbije koje je za obnovu tog manastira na Svetoj Gori izdvojila 80 miliona dinara za ovu godinu.\nKako se navodi u saopštenju, ovogodišnja suma je za 10 miliona dinara veća nego u 2017. godini.\nNa sednici Komisije usvojen je izveštaj o izvršenim radovima u 2017. godini i plan rada za ovu godinu. Predvidjen je nastavak radova na obnovi „Belog konaka“, radovi na jugozapadnoj strani odnosno rekonstrukcija trpezarije i kuhinje, rekonstrukcija „Dohije“ i „Igumenarije sa paraklisom“.\nČlanovi Komisije su ocenili da obnova, sanacija i konstruktivno ojačanje objekta, uz maksimalno očuvanje i konzervaciju arhitektonskih i drugih elemenata objekta, kao i rekonstrukcija nedostajućih, predstavljaju izuzetno složen poduhvat.\nOznake: Hilandar, Manastir Hilandar, Sakralna baština, Srpska baština\n← Oštećen deo Naska linija u južnom Peruu\nDokumentarni film: Dubrovnik i zločini nad kulturnom baštinom (VIDEO) →


Odbor za sveobuhvatnu reformu izbornog i drugog zakonodavstva Skupštine Crne Gore trebalo bi da definiše konačna izborna rješenja do 18. decembra, što je treći rok ili drugo produženje roka do kada bi trebalo da partije vlasti i dijela opozicije definišu izmjene izbornog zakonodavstva, kako bi naredni izbori protekli u slobodnoj i fer atmosferi, te bili priznati od svih aktera.\nRad nepotpunog sastava Odbora prate politički sukobi, optuživanja, odbijanje zahtjeva, pozivi na proteste i bojkot institucija, što dovodi u sumnju da li će i novi rok biti ispoštovan.\nUsvajanju novog termina (18. decembar) za okončanje rada na reformi izbornog zakonodavstva prethodila je oštra politička rasprava u Skupštini Crne Gore koja je iskristalisala dijametralno različite pozicije stranaka, ne samo na relaciji vlast-opozicija nego i među opozicijom.\nVladajuća Demokratska partija socijalista (DPS) ne prihvata jedinstven zahtjev opozicije da se pred naredne parlamentarne izbore formira tehnička vlada koja će kontrolisati regularnost izbornog procesa i poštovanje zakona.\nBojkot Skupštine i Odbora\nDio opozicije koju personifikuje Demokratski front (DF), koji inače učestvuje u radu Skupštine, odbija, međutim, da participira u radu skupštinskog Odbora za reformu izbornog zakonodavstva, te poziva ostale stranke da napuste Odbor i traži da se protestima dođe do tehničke vlade.\nOpoziciona Demokratska Crna Gora (DCG), koja bojkotuje sjednice Skupštine, pak, učestvuje u radu parlamentarnog Odbora za izmjenu izbornog zakonodavstva, te poziva Demokratski front da napusti Skupštinu Crne Gore i potpiše da neće izlaziti na izbore bez formiranja tehničke vlade.\nIstovremeno, opoziciona Socijaldemokratska partija (SDP) neće više učestvovati u radu Odbora zbog odbacivanja zahtjeva o formiranju tehničke vlade od strane vladajuće koalicije, ali ostaje u parlamentu.\nI predstavnici ostalih manjih opozicionih stranaka i nezavisni poslanici takođe imaju različite ideje i prijedloge o načinu izlaska iz političke krize.\nRaonić: 'Na žalost, brojne partije su ovo shvatile kao mogućnost sticanja političkih poena'\nOvaj ambijent predstavlja teren za sticanje političkih poena, a ne dijalog o izbornim uslovima, kaže politički analitičar Boris Raonić.\n"Najbitnije je da dođemo do odluke kojom ćemo ispoštovati preporuke međunarodne zajednice kada je u pitanju izborni proces, dakle preporuke ne samo OEBS-a nego i Evropske komisije", ocjenjuje Raonić.\n"Što se tiče rada i rokova", komentariše Raonić, "i prethodna dva roka su bila sasvim dovoljna, a i ovaj novi je sasvim dovoljan ukoliko postoji želja da se dođe do rješenja i shvatanje da na ovoj temi ne treba da se postižu politički poeni već se samo stvaraju uslovi za fer političku utakmicu".\n"Na žalost, brojne partije su ovo shvatile kao mogućnost sticanja političkih poena, čak i partije koje ne učestvuju u radu Odbora imaju veoma negativnu kampanju prema Demokratskoj Crnoj Gori koja je dio ovog procesa", konstatuje Raonić.\nTokom skupštinske rasprave poslanik Nebojša Medojević u ime Demokratskog fronta pozivao je na proteste:\n"Svaki od vaših stotinu predloga ne dodiruje sistemsku krađu DPS-a. Na izbore ne možemo ići dok ne izborimo fer uslove. Fer uslova nema bez pobune, kao u Čileu, Hong Kongu, Barseloni…"\nViše puta je ponovljen zahtjev opozicije da vlast pristane na tehničku vladu.\n"Vi sami (DPS) bi trebalo da ponudite tehničku vladu zbog toga što ovako nečega nema nigdje, ni u jednoj susjednoj zemlji, nigdje u Evropi. Bez ikakve odgovornosti državni činovnici rade to što rade, ne funkcioniše tužilaštvo koje je u v.d. stanju, sudstvo je u v.d. stanju", rekao je poslanik Ujedinjene Crne Gore Goran Danilović.\nPoslanik Socijaldemokratske partije Raško Konjević je podsjetio da su prethodni parlamentarni izbori 2016. godine održani u potpuno neregularnim uslovima.\n"Rezolutan stav DPS-a da ne želi ni da razgovara o tehničkoj vladi ne daje nam dovoljno nade da kroz taj dijalog možemo doći do stabilizacije političkih prilika u Crnoj Gori. Nemojte zaboraviti da su posljednji parlamentarni izbori održani u danu ‘državnog udara’, nemojte zaboraviti da je vaš (DPS) član predsjedništva akter afere ‘Koverta’ i da nema ni objektivne ni bilo koje druge odgovornosti", konstatovao je Konjević.\nRezolutno odbijanje DPS-a\nNa drugoj strani, poslanici vladajuće Demokratske partije socijalista, od početka pregovora o izbornoj reformi, odbacuju svaki razgovor o tehničkoj vladi.\n"Sigurno da neće biti tehničke vlade. Građanima ne uliva elementarno povjerenje upravo riječ tehnička vlada. Jer bi to značilo da svaka partija koja vrši vlast u svakom trenutku može postati opozicija, a opozicija u svakom trenutku kada poželi može postati vlast. To je suprotno svim demokratskim principima i to je ono što građanima ne uliva povjerenje", rekla je Marta Šćepanović iz DPS-a.\nIstovremeno uz odbijanje tehničke vlade, iz vladajućeg DPS-a opoziciju pozivaju na dijalog. Predrag Sekulić (DPS) uz pozive na saradnju opoziciju podsjeća na ispoljene slabosti:\n"Spremni smo za dijalog, spremni smo da radimo na izbornim zakonima i spremni smo da usvojimo sva najbolja demokratska rješenja demokratske Evrope. Nemojte da mi budemo krivi za slabosti opozicije, nismo mi ti koji treba da ujedine opoziciju, to je prije svega vaš posao. Nemojte da tražite da vam mi pomažemo da vi dobijete izbore".\nNa pitanje kome odgovara treće produženje roka za pokušaj postizanja dogovora o poštenim izbornim pravilima, analitičar Boris Raonić kaže da je to vladajuća Demokratska partija socijalista. Raonić objašnjava da što se više produžava rok za dijalog, smanjuje se vrijeme za adekvatnu kontrolu rada institucija u predstojećem izbornom periodu.\n"DPS veoma mudro troši vrijeme, bitne teme stoje po strani, unutar opozicije imamo žestoki klinč. Tako da imajući u vidu iskustva i nemudro ponašanje unutar opozicije, ovo pitanje će se produžiti. Pa i ako bude ispoštovan novi rok za dogovor, 18. decembar, biće potrebno duže vrijeme da se ispoštuje sve ono što će novo zakonodavstvo da predvidi, poput izbora novih savjeta, Državne izborne komisije itd", kaže Boris Raonić, direktor Građanske alijanse.\nPrvi proklamovani rok za okončanja rada Odbora za reformu izbornog zakonodavstva bio je 30. septembar. Zatim je najavljen 15. novembar kao krajnji rok, ali je prije nekoliko dana postalo jasno da je i taj rok nerealan, pa je odlučeno da novi rok bude 18. decembar.\nOsim reforme zakona koji se odnose na sam izborni proces, Odbor treba da izmjeni i medijske i druge zakone koji su važni za regularnost izbora. Dijalog vlasti i dijela opozicije pomogli su predstavnici Evropske unije, koji su saopštili da je jedan od interesa "da niko ne osporava rezultat predstojećih izbora".


OD 3. JANUARA 2018. JEDNOŠALTERSKI SISTEM IZDAVANJA GRAĐEVINSKIH DOZVOLA U BANJALUCI\nGradonačelnik Banjaluke Igor Radojičić najavio je da će 3. januara 2018. godine početi jednošalterski sistem izdavanja građevinskih dozvola u tom gradu.\nRadojičić, koji je u petak (29. decembra 2017. godine) posjetio Centar za dozvole Gradske uprave, zajedno sa načelnikom Odjeljenja za prostorno uređenje Slobodanom Stanarevićem konstatovao je da je Centar spreman za početak jednošalterskog sistema izdavanja građevinskih dozvola.\nOn je naveo da će građani zahtjev za izdavanje građevinske dozvole moći da podnesu na jednom šalteru, umjesto obilaska najmanje 12 kancelarija Gradske uprave, ali i brojnih drugih ustanova, poput Vodovoda, Republičke uprave za geodetske i imovinsko-pravne poslove, Elektrokrajine i Voda Srpske, saopšteno je iz Gradske uprave.\nRadojičić je naglasio da je osnovni cilj uvođenja jednošalterskog sistema da građanima bude omogućeno da u Gradskoj upravi predaju zahtjev i da grad, u njihovo ime, tamo gdje je pravno moguće, rješava potrebnu dokumentaciju kod drugih subjekata.\n- To je veliki izazov i jedna od najvažnijih reformi koje sprovodimo u okviru rada Gradske uprave - naveo je Radojičić.\nCentar za dozvole se nalazi u prizemlju zgrade Gradske uprave, u kancelariji broj 19.\nIzvor: Vebsajt eKapija, 30.12.2017.


Đukanović je rekao da nije video sukobljavanje, te da je Veljović pokušao da u manastiru spusti tenzije, prenela je RTCG.„Razumem čoveka sa patriotskim nabojem koji razgovara sa svojim dojučerašnjim službenicima. Ja tamo ne vidim sukobljavanje, i to ne potvrđuju ljudi koji stoje u kordonu. Prema iskazu Veljovića, on je pokušao da ih ubedi da mu otvore prolaz i da pokuša da u komunikaciji sa ljudima u manastiru spusti tenzije. Svakako on nije mogao ništa dramatično tamo da uradi, s obzirom na to da su nam kasnije slike pokazale ko je sve tamo bio prekriven u Cetinjskom manastiru“, rekao je Đukanović.„SPC je jedini preostali prekogranični instrument velikosrpskog nacionalizma“Na pitanje novinara RTCG, ko je zaslužan za tenzije na Cetinju, Đukanović je kazao da je greška kada se taj problem definiše kao crkveni.Ideja velikosrpskog nacionalizma nije sahranjena i danas se nasrće na Crnu Goru sa istom strašću, ocenjuje Đukanović.„Zašto se sada u frontu velikosrpskog nacionalizma posebno eksponira Srpska pravoslavna crkva (SPC), to je zanimljivo pitanje. U nekim krugovima na zapadu se sukob između države i crkve uvek percipira kao ugrožavanje verskih prava i sloboda, što ovde nije slučaj. SPC je jedini preostali prekogranični instrument velikosrpskog nacionalizma“, naveo je Đukanović.Crnogorski predsednik ističe da je SPC pristala na tu ulogu u ime velikosrpskog nacionalizma, te da je to definicija problema.Zaključuje da je „velikosrpski nacionalizam na ovom pitanju pokušao da li može proći s repertoarom pritisaka i nasilja na Crnu Goru“.„Srbija i SPC su se poslužili Vladom Crne Gore“„Ne bi prošao da je pritisak bio samo Srbije ili SPC, problem je što su se Srbija i SPC poslužili Vladom Crne Gore. Vlada Crne Gore je glavni akter koji je, stavljajući na raspolaganje svoj kompletan repertoar - od helikoptera do hemijskih sredstava i žive sile, protiv Prestonice i njenih građana, i koji se stavio na uslugu ostvarivanju ciljeva velikosrpskog nacionalizma u Crnoj Gori“, rekao je Đukanović za RTCG.„Nismo došli do tog rešenja, postojali su nepremostivi problemi na drugoj strani. Danas očigledno moramo nastaviti da se bavimo tim pitanjem, a ovaj predlog koji je najracionalniji nije bio prihvaćen“, kazao je Đukanović.Na pitanje da li oseća deo odgovornosti za tenzije i podele u crnogorskom društvu, Đukanović je odgovorio da je „sva odgovornost na drugoj strani“.„Ako mislite da bih ja doprineo miru i stabilnosti time što bih ćutao, i povlačio se sa mesta gde je napadnuta crnogorska država i nacionalni identitet, onda ozbiljno grešite“, rekao je Đukanović i dodao da je on „predsednik svih građana“ i da nema potrebe da dokazuje „koliko je napora učinio da očuvamo stabilnost“.\nNe mislim da je mom savetniku za bezbednost Veselinu Veljoviću bilo mesto u ulozi nekoga ko pokušava da probije kordon na protestima protiv ustoličenja Joanikija u Cetinjskom manastiru, rekao je predsednik Crne Gore Milo Đukanović. On tvrdi i da je godinama razgovarao sa mitropolitom Amfilohijem o obnovi crnogorske crkve, ali da nisu došli do rešenja.\nĐukanović je rekao da nije video sukobljavanje, te da je Veljović pokušao da u manastiru spusti tenzije, prenela je RTCG.\n„Razumem čoveka sa patriotskim nabojem koji razgovara sa svojim dojučerašnjim službenicima. Ja tamo ne vidim sukobljavanje, i to ne potvrđuju ljudi koji stoje u kordonu. Prema iskazu Veljovića, on je pokušao da ih ubedi da mu otvore prolaz i da pokuša da u komunikaciji sa ljudima u manastiru spusti tenzije. Svakako on nije mogao ništa dramatično tamo da uradi, s obzirom na to da su nam kasnije slike pokazale ko je sve tamo bio prekriven u Cetinjskom manastiru“, rekao je Đukanović.\n„Ovo vidim kao državno-politički problem, kao jednu u seriji epizoda obnovljene ofanzive velikosrpskog nacionalizma na Crnu Goru. To je projekat koji datira iz polovine 18. veka i imao je razne faze u tom periodu, a poslednjih par godina prisustvujemo obnovi ofanzive. Pretpostavljam da je neko u štabu velikosrpskog nacionalizma procenio da je sada dobro vreme za novi pokušaj“, rekao je predsednik Crne Gore.\nIdeja velikosrpskog nacionalizma nije sahranjena i danas se nasrće na Crnu Goru sa istom strašću, ocenjuje Đukanović.\n„Zašto se sada u frontu velikosrpskog nacionalizma posebno eksponira Srpska pravoslavna crkva (SPC), to je zanimljivo pitanje. U nekim krugovima na zapadu se sukob između države i crkve uvek percipira kao ugrožavanje verskih prava i sloboda, što ovde nije slučaj. SPC je jedini preostali prekogranični instrument velikosrpskog nacionalizma“, naveo je Đukanović.\nCrnogorski predsednik ističe da je SPC pristala na tu ulogu u ime velikosrpskog nacionalizma, te da je to definicija problema.\n„Da li se taj velikosrpski nacionalizam ispoljio u dešavanjima na Cetinju, rekao bih ne posebno. Naše podele su istorijski ukorenjene i one se i danas pokazuju na istim pitanjima, pa i manje-više u istom intenzitetu. Ono čemu danas svedočimo jeste veći intenzitet pritiska na Crnu Goru“, dodaje Đukanović.\n„Ne bi prošao da je pritisak bio samo Srbije ili SPC, problem je što su se Srbija i SPC poslužili Vladom Crne Gore. Vlada Crne Gore je glavni akter koji je, stavljajući na raspolaganje svoj kompletan repertoar - od helikoptera do hemijskih sredstava i žive sile, protiv Prestonice i njenih građana, i koji se stavio na uslugu ostvarivanju ciljeva velikosrpskog nacionalizma u Crnoj Gori“, rekao je Đukanović za RTCG.\nĐukanović tvrdi da je „godinama sa najvišim autoritetom u MCP - mitropolitom Amfilohijem razgovarao i ubeđivao ga da našom odlukom i saglasnošću obnovimo našu Crnogorsku crkvu“.\n„Nismo došli do tog rešenja, postojali su nepremostivi problemi na drugoj strani. Danas očigledno moramo nastaviti da se bavimo tim pitanjem, a ovaj predlog koji je najracionalniji nije bio prihvaćen“, kazao je Đukanović.\nNa pitanje da li oseća deo odgovornosti za tenzije i podele u crnogorskom društvu, Đukanović je odgovorio da je „sva odgovornost na drugoj strani“.\n„Ako mislite da bih ja doprineo miru i stabilnosti time što bih ćutao, i povlačio se sa mesta gde je napadnuta crnogorska država i nacionalni identitet, onda ozbiljno grešite“, rekao je Đukanović i dodao da je on „predsednik svih građana“ i da nema potrebe da dokazuje „koliko je napora učinio da očuvamo stabilnost“.